Lurraldebusen aldaketen aurkako 1.650 sinadura batu dituzte - Arrasate - Goiena.eus\nLurraldebusen aldaketen aurkako 1.650 sinadura batu dituzte\nJosu Bilbao 2018-02-05 13:49\nArrasateko EH Bilduk, Irabazik eta Baleikek Lurraldebusek egindako ordutegi aldaketen aurka dauden herritarrak kuantifikatzeko sinadura bilketa egin dute dagoeneko. Hiru aste sinadurak biltzen ibili ostean, "herritarren haserrea" sumatu dutela azaldu dute.\nAbenduko osoko bilkuran, Lurraldebusen ordutegi aldaketaren aurkako mozioa jarri zuten mahai gainean oposizioko hiru alderdiek, baina ez zuen aurrera egin. Horregatik sinadura bilketa jarri zuten martxan, herritarren iritzia kuantifikatzeko asmoz. Emaitza, 1.650 sinadura dira, eta egubakoitzean aurkeztuko dituzte Gipuzkoako Foru Aldundian. Gainera, udaletxean ere aurkeztuko dituzte.\n"Autobus erabiltzaileen haserrea nabaritu dugu, lanera joateko arazoak dituen jendea entzun dugu, aglomerazio argazkiak jaso ditugu edota egiaztatu dugu San Andres eta Musakolako geltokien garrantzia galera", azaldu dute prentsaurrekoan.\nGainera, EAJ eta PSE alderdiko kideei erronka luzatu diete oposizioko kideek. "Pasa dezatela denbora autobus geltokietan. Entzun ditzatela herritarrak pulpitutik predikatu ordez", aipatu dute. "Ikusten badugu ez direla kontuan hartzen herritarren eskaerak, jarraituko dugu murrizketak salatzen eta kalitatezko garraio publikoa sustatzen", gaineratu dute.


Bero handia - - Tolosaldeko ataria\nIker Ibarluzea 2021-07-22 06:59\nBero handia egingo du gaur. Goizean goizetik zeruan urdina nagusituko da eta eguzkiak gogotik lan egiteko aukera izango du. Azken orduetan hodei baxu batzuk sartuko dira itsasotik, baina inolako ondoriorik gabe.\nGoizean haizea hego-ekialdetik ibiliko da. Arratsaldean aldiz ipar-mendebaldera aldatuko da. Tenperatura igo eta 31-33 graduan joko du goia.\nGiro lasaiarekin jarraituko dugu bihar. Goizean goi-hodei batzuk salbu, giro eguzkitsua nagusituko da. Arratsaldean ordea, behe-hodeiak ugarituko dira eta zerua zikinago agertuko da. Hala ere, hodei hauek ez dute ondoriorik ekarriko. Haizeak ipar-mendebaldetik joko du, arratsaldean bizi-bizi gainera. Tenperatura jaitsi eta 27-28 graduan joko du goia.


Hasiera » Irungo Harrera Sarea\nHarrera abesti solidarioa aurkeztu dute\nZKA argitaratua 9 / Mai / 2019\nPatxuko Nice taldeak grabatu du Irungo Harrera Sarearen omenez. Euro 1egatik jaitsi daiteke eta etekina migratzaileei laguntzen dieten boluntarioentzat izango da.\nPatxuko Nice taldearen 'Harrera' abesti solidarioa aurkeztu dute gaur goizean Irungo Lakaxita gaztetxean, iazko uztailean Irungo Harrera Sarea sortu zen lekuan. Abestiaren letra Oier Guillanena da. Musika, antzerkia, zinema eta elkartasun arloetan lan egiten duten pertsonek abiatutako proiektuaren barruan kokatzen da abestia. Aurkezpenean izan dira proiektuaren sortzaile Sergio 'Patxuko' Ordoñez abeslaria eta Malen Garmendia Gomez Irungo Harrera Sareko kidea.\nGehiago irakurriHarrera abesti solidarioa aurkeztu dute -ri buruz\nIrungo Harrera Sareak udalari exijitzen dio udalbatzan onartu zuena bete eta lokal bat erabiltzen uzteko lehenbailehen\nZKA argitaratua 19 / Api / 2019\nIRUNGO HARRERA SAREAK bere batzarra izan berri du eta kementsu jarraituko du lanean pentsatzen duelako; “edozein pertsona migratzailek, datorren lekutik datorrela harrera duina eta osoa behar du eta oraindik orain erakundeek ez dute harrera hori bermatzen.” Udari begira etorrerak ugariko direla aurre ikusten da, hala azpimarratzen dute instituzioek, eta Harrera Sarea prest dago datozen pertsona guztiei orain arte bezalako harrera duina emateko.\nGehiago irakurriIrungo Harrera Sareak udalari exijitzen dio udalbatzan onartu zuena bete eta lokal bat erabiltzen uzteko lehenbailehen -ri buruz\nHarrera Sarea. Mugikorrak behar ditugu\nIrundik pasatzen diren migratzaileentzako mugikorrak behar ditugu. Atzean utzi dituztenekin eta aurretik zain dituztenekin komunikatzeko modu bakarra dute eta asko mugikorrik gabe iristen dira.\nErabiltzen ez duzun baina egoera onean dagoen aparailurik baduzu, ekarriguzu mesedez!!\nGehiago irakurriHarrera Sarea. Mugikorrak behar ditugu -ri buruz


Zehaztu sarrera bibliografikoen formatua.\nAukeratu Txertatu - Aurkibidea eta indizea - Aurkibidea, indizea edo bibliografia - Sarrerak fitxa (hautatutako mota bibliografia denean)\nBistaratzen diren motak bibliografia-iturburuen arabera daude.\nSarrera bibliografiko erabilgarriak zerrendatzen ditu. Egitura lerroan sarrera bat gehitzeko, egin klik sarreran eta Egitura lerroko koadro huts batean, eta ondoren, sakatu Txertatu. Erabili Definitu sarrera bibliografikoa elkarrizketa-koadroa sarrera berriak gehitzeko.\nHautatutako sarrera bibliografikoaren erreferentzia-kodea gehitzen dio Egitura lerroari. Hautatu zerrendako sarrera bat, egin klik koadro huts batean eta sakatu botoi hau.\nHautatutako erreferentzia-kodea Egitura lerrotik kentzen du.\nOrdenatu honen arabera\nZehaztu sarrera bibliografikoak ordenatzeko aukerak.\nSarrera bibliografikoak dokumentuko erreferentzien kokalekuaren arabera ordenatzen ditu. Hautatu aukera hori zenbakidun erreferentziak automatikoki erabiltzeko.\nSarrera bibliografikoak zuk zehaztutako Ordenatzeko gakoen arabera ordenatzen ditu, adibidez, argitalpenaren egilearen edo urtearen arabera.\n1, 2 edo 3\nHautatu sarrera bibliografikoak zein sarreraren arabera ordenatu behar diren. Aukera hori erabilgarri egongo Ordenatu honen arabera: areako Edukia aukera-botoia hautatzen baduzu.\nSarrera bibliografikoak goranzko ordena alfanumerikoan ordenatzen ditu.\nSarrera bibliografikoak beheranzko ordena alfanumerikoan ordenatzen ditu.\nTitle is: Sarrerak (bibliografia)


Harremanetarako aholku mutilak, neskak jakin nahi duten - BIDEO-TXATA. Online Dating!\nBeraz, ez saiatu edozein cool bilketa lerroak\nSorbalda uhal erregulagarria Ez-Show Neska eta play duzu Ez-Show NeskaEta garrantzitsuena, egingo dut, halaber, uko egiten ergelak buruzko iruzkinak beste nerabe. Norbait nabarmentzen beren lagunekin, hitzaldiak batean ahots bat pasatzen neska eta ekartzen Esaera bezala,"Ene", Barregarriena Tits, gizon zahar edo horrelako zerbait, ez bakarrik hooker neskak, baina, ziurrenik, neska guztiak ezagutzen duzu. Agian beste guys dira barre honen antzeko zerbait, baina utziz (edo, barre-out) horiek guztiak Esaera, ahal izango duzu, erabat hondatuta neskak.\nEz neska bat, bada, lagunak dira zutik, hurbil\nZergatik ez duzu minik zeure burua adierazpen horiek, ez bakarrik neska, baina, halaber, adierazpena. Gehienak beste neska horri buruz entzun, gehiegi dute sentitzen offended. Gauza bera esan daiteke Internet buruz, adibidez, txat bat edo komunitatea: Outwardly, inoiz ez dute iraintzeko edo aurkeztu besteak beste, duzun-zure ospea. Bada oraindik behar duzu neska bat duzu ozta-ozta ezagutzen, neska bat duzun maitemindu egin, edo oraindik ez baduzu nahikoa izan bere, esan duzun bezala, saiatu hasteko begi batekin flirt: irribarre ari bada ere, nahiko (baina ez insistent). Zuen bada, ondoren, irribarre atzera, izan ahal izango duzu aukera aurre egiteko, bere, eta bere esan nahi duzun bere hobeto ezagutzeko, eta hori bete nahi duzun bere. Delako izan daiteke deserosoa. Duzunean lehen lortu elkarrekin hainbat enpresak behar duzu, ez buruz hitz intimo gauzak. Baina egin zerbait, eta zerbait buruz hitz agian interes duzu. Ahal izango duzu dagoeneko bada esan zuen, ulertzen duzu edo ez. Bera printzipioa aplikatzen online Dating, adibidez, txat gela bat. Ez dut joan zuzenean sartu pertsonala eta intimista, baina ari naiz, neska buruz interesatzen zaizun zerbait, bai. Zuen, halaber, nola irakurtzen zuen behin maitemindu Internet.\nVladivostok gau datak Datazio neska eta\nrendez-vous avec les femmes de la ville\nchat erruleta online zure telefono erregistroa gabe bakarti ezagutu nahi duzu helduen Datazio erregistroa Datazio gune sex Seznamka bideoa bideo Datazio neska batekin mundu osoko Topaketak emakume bideo Datazio gune free chat erruleta online izen-ematea gabe Free chat online


Enbatak zarauztarrren bihotzak irabazi ditu | El Diario Vasco\nZarautzEnbatak zarauztarrren bihotzak irabazi ditu\nUdaletxeko plaza goraino beteta igande arratsaldeko harreran, gutxitan bezalako jendetzarekin. Zarautz Enbatarekin dago, eta argazkiak garbi erakusten du. / AMAXKAR\nArraunlariek sekulako harrera jaso zuten igande arratsaldean play-offean lehen mailara igo eta gero\nANTXON ETXEBERRIAZARAUTZ. Martes, 17 septiembre 2019, 00:28\nHitzik gabe, benetan izugarria egindakoa, txapela ken-tzekoa... Denboraldi hasieran jarritako asmo eta helburu guztiak gainditu ditu gure Enbatak eta datorren denboraldian onenen artean izango da gure trainerua, merezimendu guztiarekin. Liga guztian bezalaxe, asteburuko play-offeko bi estropadetan erakutsi dute arraunean oso ondo egiten dutela, fin, seguru, eta kuadrilla oso gaztea izanik, mentalki ere oso ongi prestatuak daudela. Benetan handia egin dutena. Ares eta gure Enbata izango dira datorren denboraldian onenen artean.\nLarunbatean Bermeon, itsasoan, bigarren eta igandean Portugaleten, ibaian, lehenak, irabazleak izan ziren, bertara joandako 200 zaleen gozamenerako. Bidaiatu ez zutenek ere ederki disfrutatu dute telebistaren aurrean egindakoarekin, herriko tabernetan zer nolako zorion giroarekin gainera.\nIgandean, Nerbioi ibaiko erlojupeko estropadan igoera lortu eta bertara joandako zaletuekin partekatu ostean, arraunlariak, denbora galdu gabe, 14:45ak aldera furgonetako bozina joaz Zarautzera iritsi eta Kulixkara zuzendu ziren bazkaltzera, lortutakoa ospatzera. Oinatz Artetxe arraunlariak bazkal aurretik esaten zigun bezala, «oraindik ez dugu sinisten egindakoa».\nMerezi dute banan bana izendatzea: Oinatz Artetxe Urkia, Imanol Eizagirre Etxeberria, Beñat Eizagirre Urbieta, Joanes Elizondo Telleria, Iñigo Galdos Alonso, Gaizka Garmendia Iturria, Aitzol Garro Laskibar, Alain Gurrutxaga Lertxundi, Igor Gurutxarri Arizaga, Gorka Imaz Urretabizkaia, Ion Jauregi Agirretxe, Aitor Jauregi Letemendia, Josu Olabarria Agirre, Xabier Ormazabal Amondarain, Manex Otaegi Mendoza, Ekaiz Portularrume Iruretagoiena, Martin Rekondo Herrero, Garikoitz Uranga Iturralde, Angel Maria Urcelay Gonzalez de Txabarri eta Gorka Zubeldia Rezabal. Guztiak zarauztarrak, bost ezik: Iñigo Galdos (Errenteriakoa), Gorka Imaz (Orio), Jon Jauregi (Berrobi), Xabier Ormazabal (Tolosa) eta Martin Rekondo (Larraul). Eta guztiak gazteak edo oso gazteak, Aitor Jauregi eta entrenatzailea den Gari Uranga ezik.\nEta zer esan, arratsaldeko harreraz. Herri osoa kalean: Musika plazan lehendabizi eta ondoren, udaletxeko plazan, gutxitan bezalako jende-tzarekin. Zalantzarik gabe, aurten egindakorekin, igoera lortu edo ez, Enbatak zarauztarren bihotzak irabazita zituen; hain kuadrilla gaztea izanik zortzi bandera eskuratzea errez esaten da. Hunkigarria izan zen herritarren harrera. Musika plazatik, txistularien laguntzarekin kalejiran Lege Zaharren Enparantzara eta marea urdina han zegoen, zain, udaletxeko plaza bete betea.\nXabier Txurruka alkateak zoriondu zituen lehendabizi. Andoni Egañak, nola Zarautzek hain moila txikiarekin horrelako traineru handia duen esan zuen bertsotan; segidan Jon Artola lehendakariaren esker hitzak...\nJarraian, 25 urte arraunari lotuta daramatzan Gaizka Garmendiaren txanda. «Gu arraunean ume ginela hasi ginen; hainbat pertsonek guregan eragin zuten, horien artean Joxe Makazagak. Txalo bat beraren-tzat, dagoen tokitik gaurkoarekin pozik egongo da». Era berean, arraun elkartean urte osoan ixilean lanean jardun duten guztientzat txaloak eskatu zituen, eta «noski zuentzat, zale eta herri osoarentzat. Larunbatean Bermeon 150 zale ata gaur Portugaleten 200 zarauztar. Zuen bultzadarekin lortu dugu. Gora Enbata, gora Zarautz».\n'Naxi' eta Uranga\nArraunlarien artean aipamen berezia jaso zuen Aitor Jauregi 'Naxik'. 15 urterekin hasi eta 42rekin hor jarraitzen du, gazte guztien artean; eta nola ez era berean txalo zaparrada handia eskeini zitzaion entrenatzailea den eta azken bi urteetan traineruari buelta eman dion Gari Urangari. Biak gizon lasaiak eta humillak ikusten ari zirenarekin hitzik gabe zeuden.\nAurtengoa bukatu da eta hemendik aurrera, merezitako atsedena. Egindakoa ospatzeko aukera izango dute arraunlariek aurrerantzean. Bien bitartean, Artola lehendakariak, elkarteko ateak zabalik daudela gogoratu zuen. «Arraunean hasi edo esku bat botatzera hurbildu nahi duenak, badaki non gauden. Orain izan daiteke aukera». Babesle guztiei ere eskerrak eman zizkien.\nOngizate fisikoa eta emozionala sustatzeko tailer berriak Usoa Ostolaza y Pello Osoro, vencedores del XIII Triatlón Sprint


Anfaluminok kalitate zalantzagarriko produktuak erabiltzeko arriskuaz ohartarazi du kanpoko argiak aldatzean | Consumer\nAnfaluminok kalitate zalantzagarriko produktuak erabiltzeko arriskuaz ohartarazi du kanpoko argiak aldatzean\n25.000 biztanletik gorako udalerrietan, egungo parkea berritzeko bost urte ezartzea gomendatzen du.\nEspainiako Argiztapen Fabrikatzaileen Elkarteak (Anfalum-ek) ohartarazi du kalitatea zalantzagarria duten produktuak erabiltzeko arriskua dagoela, energia gutxiago kontsumitzeko kanpoko argiteria aldatzean. Hori da Energia Aurrezteko Plan Zentralak onartutako neurrietako bat.\nProgramak Energia Zerbitzuen Enpresetarako (ESE) berariazko KOI lerro bat ezartzea aurreikusten du, mota horretako enpresen krediturako sarbidea errazteko. Enpresa-eredu horri dagokionez, Anfaluminok funtsezko abantaila bat du: inbertsio amortizagarria denbora jakin batean aurreratzea, elektrizitate-kontsumoan lortutako aurrezkien arabera. Hala ere, “abantaila horrek, gaur egungo krisi-garaietarako soilik ekonomikoa eta egokia denak, ez du inola ere instalazioaren kalitatea arriskuan jarri behar, hornitutako materialari dagokionez”.\n200 biztanle baino gutxiagoko udalerrietan eraginkortasun handiko teknologia bidez sodio-lurrunezko lanparak berritzeari dagokionez, elkarteak uste du mota horretako udalerriek, oro har, ez dutela argiztapen-sailik, eta, ondorioz, kalitate zalantzagarriko produktuak erabil ditzaketela, eta, batzuetan, “esku hartze horiek, kit baten bidez, egungo teknologia produktu berri bihurtzen dute, eta horren ezaugarriak ez dira ezagutzen, eta ez du hasierako eraikuntzaren berme bera”.\nKanpoko argiztapenaren Eraginkortasun Energetikoaren Erregelamendua betetzeari dagokionez, 25.000 biztanletik gorako udalerrietan, Anfaluminok adierazi du positiboa litzatekeela bost urte finkatzea parkea berritzeko. Halaber, uste dute lehentasuna eman behar zaiela teknologiei, eraginkorrenak ez diren luminariak ordezkatuz eta Ekodiseinuko Zuzentarauaren helburuekin bat datozen produktuak ezabatzeko irizpideak erabiliz.\nAnfaluminok dio elkartean bildutako enpresek “argiztapen adimenduna” sustatzen dutela, irizpide luminoteknikoetan eta energia-eraginkortasunean oinarrituta, “kalitatea lehenetsiz, betiere gizartearen onerako eta ingurumena eta jasangarritasuna ahalik eta gehien errespetatuz”. Gainera, Anfaluminon bildutako enpresek “merkatuan presentzia iraunkorra dute, unean uneko jarduerek sortzen duten oportunismotik urrun”, hala nola Energia Aurrezteko Plana onartzea.\nArgiztapen-fabrikatzaileen ugazaben arabera, instalazioen egungo egoera berritzeko eta hobetzeko plan zehatzik behar izan gabe, “argi gutxi dagoenean eta argiteria publikoan (udaletan, bereziki) gertatzen diren ustezko argiztapenen alorrean jarduera pirata eta intrusismo profesionala ikusten da”.\nArgiteria aldatzeko eta eguneratzeko era guztiak “hornitzen duten guztia eskaini eta bermatzen duten enpresek egin beharko dituzte. Puntu hori erabakigarria iruditzen zaigu, ezin baita oportunisten esku utzi. Oportunistek ganbak eta aurrezteko promesa handiak eskaintzen dituzte ausardia batekin, eta ausardia hori ezjakintasunarekin batera soilik joan daiteke”, adierazi du Anfaluminok. Elkarteak adierazten du prest dagoela planifikatutako eta goi-mailako aurrezkiak lortzeko behar diren neurriak hartzeko, “baina printzipio teknikoak alde batera utzi edo aizundu gabe, hala argikoak nola elektrikoak”.\nenergia-kontsumoa eraginkortasun kanpoko argi lámparas-eu


Selekzioak – Euskadiko Futbol Federakundea | Federación Vasca de Fútbol\nFUTBOLEKO GIZONEZKOEN ETA EMAKUMEZKOEN 12 URTE AZPIKO SELEKZIOAREN DEIALDIA (2022-05-9)\nApirilaren 25ean, astelehenean, emakumezkoen 12 urte azpiko selekzioaren prestakuntza hasi zen. Hauek dira gizonezkoen hautatzaileak diren Gaizka Bergara, Mikel Larburu eta Gaizka Miguelek eta emakumezkoen hautzaileak diren Lore Carrasco eta Jon Kepa Gonzalezek egindako listak. Entrenamendua Amurrioko El Refor zelaian 18:30tan izango da. –GIZONEZKOEN 12 URTE AZPIKO SELEKZIOA Gaizka Bergara, Mikel Larburu eta Gaizka Miguel…\nAurpegia eta gurutzea gure 16 eta 14 urte azpiko selekzioentzat\nKantabrian jokatutako Espainiako Selekzioen Txapelketako lehenengo faseak kontrako emaitzak utzi ditu gure selekzioentzat. Loren Barbadok zuzentzen duen 16 urte azpiko selekzioak bi garaipen lortu zituen golik hartu gabe. Lehenengo norgehiagokan Pablo Arenzanak partiduko gol bakarra sartu zuen Murtzia oldarkor eta zail baten aurka. Bigarren partidua, Kanariasen kontra, 0-3koarekin amaitu zen Danel Belategi, Ousmane Diallo eta…


Ez da futbola\nGazteago eta kazetariago nintzelarik, ilusioa eta jakin-mina izaten nituen hauteskunde arratsetan. Baina gero eta arreta gutxiagoz jarraitzen ditut, harik eta benetako emaitzak agertu arte. Nire ikusmira aldatu da, eta halako gauei gero eta antza handiagoa hartzen diet futbol partidei buruzko igandeetako emanaldiekin. Eta falta izanen da agian, baina igandeetako futbolak ez du inoiz piztu nigan interes handirik.\nHauteskunde arratsak zundaketen emaitzekin hasten dira beti. Hau da, kinielekin. Futbolari buruzko emanaldietan bezala, emaitza guztiak aurreikusten dituzte, eta adituak dantzan jartzen dituzte, ia ziurtzat joaz balizkoa baino ez dena. Denbora-galtze hutsa iruditzen zaizkit zundaketak: halako batean ikus-entzuleok ohartzen gara aurreikuspenek huts egin dutela, eta haien ondorioak entretenigarri bat besterik ez direla izan, benetako emaitzak iritsi arte. Baina horiek, benetako datuak, poliki-poliki pantailetan agertu ahala, ahaztu egiten ditugu (ahaztarazten digute?). Igandeko partiden emaitzei buruz aldez aurreko analisiek bezala, zundaketak gehiago dira ikuskizun benetako informazioa baino.\nBaina gutxien gustatzen zaidana, futbolean eta hauteskunde-gauetan, lehiarako grina neurrigabea da. Biek dute lehia osagai, baina bereziki gogaikarria iruditzen zait, batez ere, hauteskundeetan, irabazi nahi temoso hori, beti eta kosta ahala kosta.\nEmaten du alderdiek, eta sistema politikoek oro har, ez dutela batere ongi eramaten erabateko irabazlea ez izatea. Demokrazia batean niretzat ezaugarri interesgarrienak direnak –aukeren aniztasuna eta irabazte-galtze erlatiboak– gaizki ikusita daude, demokraziarako txarrak direlakoan. Hori, alajaina, gauzak nahastea da: ulergarria da sistemarako zailagoa izatea –eta politikarientzat nekezagoa– boterea alderdi askoren artean partekatu behar izatea. Ulergarria da, zentzu horretan, jende askok alderdi-bitasuna hobestea. Baina horrek ez du esan nahi demokraziarako eta jendearentzat txarra denik: alderantziz, alderdi-aniztasuna oso onuragarria izan daiteke herritarrentzat, iritzi berekoak ez direnak hitz egitera eta eztabaidatzera behartzen dituen heinean.\nBenetako demokrazia ez da futbol liga bat: lehia bigarren mailan utzi beharko luke, eta herritarren aniztasuna lehenetsi. Eta behin betiko onartu beharko luke herritarrak ez direla okertzen askotariko hautuak egiten dituztenean. Eta futbolean, entrenatzaile onak jotzen ditut eredu: haien taldeak partida bat galtzen duenean, ardura onartu, eta galerari onura ateratzen dakite. Horretan merezi du berdintzea futbola eta demokrazia!


2021eko Deialdia - www.ornitho.eus\n2021eko Bioblitz Euskadi edizioa Bizkaiko Meatzaldeako Biotopo Babestuan izango da. Urriaren 23an izango da, 09:00tatik 14:00etara.\nMeatzaldeako Biotopo Babestua Bizkaiko mendebaldean dago. 900 hektarea baino gehiagoko azalera hartzen du. XX. mende hasierara arte zonaldean izandako burdin ustiapena da izendapen horren arrazoia. Paisaiaren ikuspegitik, inguruaren modelatze karstikoa nabarmentzen da, eta burdinaren ustiapenak utzitako aztarnak inguruko erakargarrienetako bat dira. Habitatei dagokienez, karstari lotutako geodibertsitateari buruzkoaz gain, intereseko habitat batzuk agertzen dira, hala nola, artadiak, larreak, txilardiak, errekak eta hezeguneak. Populazio handiko hirietatik gertu egonda ere, naturzale gutxi ibiltzen dira eremu honetan eta, beraz, aipamen gutxi daude Biotopo honetarako. Testuinguru honetan, 2021eko Bioblitzaren helburua Biotopo Babestuan dauden espezieen aberastasuna eta haien banaketa espaziala hobeto ezagutzea da.\nOinarrizko estazio bat ezarriko da boluntarioen topaleku gisa eta laginketei hasiera emateko. Estazioa Ekoetxea Meatzaldean-Peñas Negras-en kokatuko da (La Arboleda errepidea, Muskiz 1,6km Ortuella). Halaber, oinarrizko estazioan zentsoen bilakaerari buruzko informazioa emango da denbora errealean (talde taxonomiko bakoitzeko hautemandako espezie kopurua).\nBioblitz hau parte hartu nahi duten pertsona guztiei irekita dago, bai bere kabuz laginketak eginez bai laginketa gidatuetan parte hartuz. Orokorrean, Ornitho Euskadi www.ornitho.eus webguneko erabiltzaile guztiei dei egiten zaie urriaren 23an, larunbata, Meatzaldeako gunera joatea eta behaketak atarian sartzeko.


Hasiera: Euskaldunen Jainko,\nAmaiera: Euskalerriaren ondamen ondamendizkorik.\nTitulua/Ezkaintza: Korupeko salmuak [hiru iturrietan]\nIturri nagusia: GBB, 24\nBeste iturria(k): HGB3E, 28. or. + AOB: 1\nIdazte-urtea: 1969-1970-it (HGB3E)\nGaia 2: Otoitza\nOlerki honen makinazko lau kopia ezberdin ditugu artxiboan: 1. Bi AOB-koak: (A), zaharrena, eskuzko hainbat aldaera eta gehiketarekin; (B), aurrekoko eskuzko zuzenketak jasota daude makinaz garbian, eta azken lerroan berriro eskuzko zuzenketa txiki bat eginda; 2. GBB-koa: Aurrekoaren kopia berria da nonbait, eskuzko zuzenketa ere sartuta; 3. HGB3E-koa: GBB-koaren fotokopia hutsa da nonbait. GBB-ko testua jaso dugu zuzenean hemen; eta AOB-ko testuetako aldaerak kortxeteen artean edo ohar zenbakituen bidez adierazi ditugu.\n(1) Azken hiru lerro hauek honela zeuden AOB-ko (A) kopian, makinaz:\n(2) Bi lerro hauek alderantziz zeuden AOB-ko (A) kopian makinaz, baina trukatzeko adierazita bertan eskuz.\n(3) Azken bi lerro hauek honela zeuden hasierako AOB-ko makinazko (A) kopian: "Zugan eta Zure etxean / genituen seme-alabetan".\n(4) Azken hiru lerro hauek honetara zeuden AOB-ko (A) kopian, lau lerrotan:\n"Jainko, Zu ezin zindezke\nBaina testu horretan bertan daude adierazita eskuz alboan AOB(B) kopiako aldaerak.\nOlerki hau ez zegoen, egon GBB bilduman; baina horren atzean sartu dugu, autoreak eman zion tituluagatik: "Korupeko salmoa". Izan ere, GBB bilduma autoreak berak utzi zuen P. Agirrebaltzategiren eskuetan, korupeko salmoen, argitaragabeen, bildumatzat.\nOlerki honen AOB-ko kopiak HGBN-ko olerkien kopien antzekoak dira, makinazko idazkerari dagokionez; seguruenik garai berekoak eta kopista berberak kopiatuak denak; baina ez dugu HGBN bilduman sartu, horren ondoko kopietan (HGBA eta HGBS iturrietan) agertzen ez delako, eta GBB sortaren azkenean sartu dugu.\n[I] ik. "Euskaldunok sinisten duten" hasten den olerkia.


Euskal Herriko Unibersitateko Kimika Fakultateko Irakaslea. Einstein Annus Mirabilis 05 Kongresuaren Idazkari Nagusia\nZ Albet Einstein.\nientzia unibertsalarentzat miresgarria izan zen urte baten mendeurrenaren atarian gaude: 1905. Oraindik Max Planck-ek (1900) quanta iraultzaileen inguruan formulaturiko hipotesien oihartzuna nabaria zen. 1905. urtea, hirugarren mailako peritu batek, Suitzatik, Bernako Patenteen bulegotik, Alemaniako aldizkari ospetsuenera (Annalen der Physik) artikuluak bidaltzen zituen bertan argitaratzeko. Albert Einstein zen, 1879-an jaioa Alemaniako Ulm herrian. Bost lan izan ziren, John Stachel fisikari eta historialariak esan bezala, fisikaren aurpegia aldatu zutenak. Hauetako bakar bat nahikoa izango zen bere garaiko fisikari ospetsu bezala kontsakratzeko. Denak kontuan hartuta ordea, gailur unibertsalean kokatzen dute, Arkimedes eta Newtonekin. Albert Fösing, bere biografoaren arabera, “never before and never since has a single person enriched science by so much in such short time as Einstein did in his annus mirabilis”. (Einsteinek annus mirabilis –ean egin zuena, zientzia hainbeste eta hain denbora gutxian aberastea, ez zuen sekula pertsona bakar batek inoiz egin ordura arte eta ezta harrezkero ere). 1905-EKO BOST LANAK\nHirugarren lana “Zur Eletrodynamik Bewegter Körper” (“Mugimenduan dauden gorputzen elektrodinamikari buruz”) izan zen, laugarren lanarekin batera “Ist der Trägheit eines Körpers von seinem Energieinhalt abhängig?” (“Gorputz baten inertziak, ba al du bere energiarekiko menpekotasunik?”) egun erlatibitatearen teoria berezia bezala ezagutzen duguna osatzen dute. Erlatibitate bereziaren teoria hau bi printzipiotan oinarritzen da: erlatibitatearen printzipioa (fisikak berdina izan behar du erreferentzia sistema inertzial guztietan) eta argiaren abiaduraren balio konstantearen printzipioa (argiaren abiadura isotropoa da eta magnitude berdina du erreferentzia sistema inertzial guztietan). Teoria honekin, Lorentz-en erlatibitatearen printzipioa eta Maxwell-en elektrodinamikaren artean zegoen itxurazko gatazka konpondu zuen, non erreferentzia sistema batzuk abantailak zituzten. Guzti honek, aldiberekotasuna eta argiaren eterra baztertzea exijitu zuen. A.E. gazteak, argi eta garbi, logikaren indar gogorrarekin, bertan behera utzi zituen orduan ezagunak ziren fisikaren oinarriak, espazio-denbora berrietan oinarrituriko eskemak eraikitzeko, non espazioak eta denborak bere balio absolutuak galtzen dituzten. Halabeharrez, erlatibitatearen printzipioa eta argiaren abiaduraren balio konstantearen printzipioen ondorioz, bere laugarren lanean masa eta energiaren arteko baliokidetasunera iritsi zen. Formula famatu honetan laburtzen da E = m.c2, nahiz eta berak orduan “gorputzaren masaren aldaketa L/v2” zela esan zuen, non L gorputzak igorritako erradiazio elektromagnetiko den eta v argiaren abiadura diren. Irrati gelak erabiltzea proposatzen zuen teoria honen baliotasuna frogatzeko. Garai hartan, egileak ez zuen formula xume honek bere erraietan gordetzen zuen botere neurrigabea ezagutzen, urte batzuk beranduago, kontrolik gabeko erreakzio nuklearren bidez kanporatua izango zena alegia. ERLATIBITATEAREN GAILURRA Albert Einstein. (Argazkia:www.asst.ch)\nAlperrik pasa zituen Einsteinek bere azken urteak grabitatea eta elektromagnetismoaren bateratzearen bila. Beste indarrak (ahulak eta bortitzak) ez ziren ondo ezagutzen. Gaur ezagunak diren lau elkarrekintzek, erabateko bateratzearen kontra borrokan jarraitzen dute, baldin eta Einsteinen eskema hautsi eta hamar edo hamaika dimentsioko eszenatoki hipotetiko batetara pasatzen ez bagara, super-soken teoriekin edo M teoriekin. Zein izango da milurteko honetan Einstein-i barkamena eskatzeaz arduratuko den jenioa? BERE LANAREN INPAKTUA\nEinsteinen lanaren inpaktua izugarria izan da eta izango da. Txikienetik hasi (oinarrizko partikulen fisikaren teoria estandarra, eremu kuantiko erlatibisten teoriaren markoan) eta handienera (unibertsoaren teoria eskala handian, non erlatibitate orokorrak markatzen dion kosmologiari nolakoa izango den bere geometria globala eta bere eboluzio dinamikoa) doa, bestalde sinpleenetik (elektroi baten arrazoi giromagnetikoa) konplexuenera (super nova baten kolapsoa). Energia baxuenak (Bose-Einstein kondentsatuak nanokelvin gutxi batzuetako tenperaturan) ere ez ditu ahazten eta noski ezta altuenak (quark-gluoi plasma) ere. Aplikazio ohikoenekin (Global Positioning system) ere aritu zen, baina baita teknika sofistikatuenekin (optika atomiko ez-lineala) ere, etab. Albert Einstein. (Argazkia: ravingmad08.tripod.com) A.E.-en inpaktua, ez da fisikara eta zientziara bakarrik mugatzen. Bere ideiek, aztarnak utzi dituzte kultura modernoan, plastikatik hasi eta poesiaraino. Era berean ezagutzaren teoria eta filosofia ere eragin ditu. Einsteinek, uko egin zien kontzeptu fisikoen sorrera enpirikoei, giza espirituaren sormen libretzat zituelako. Dena dela, pentsamendu logiko hutsak, ez digu kanpoko munduaren ezagutza ekartzen, hori esperientziak bakarrik ematen digu. Hala ere, kontzeptuek, zentzumenaren bitartez jasotzen ditugun esperientziak ordenatzen laguntzen digute, eta orain arte, natura beti agertu da sinplezia eta edertasun matematikoaren alde. Leibniz eta Planck lagun harturik, beti bilatu eta sinetsi zuen aurrez ezarritako armonian. Filosofiari buruz, esan beharra dago, erlatibitatearen teoriak, filosofo guztiek, unibertsoarekiko zituzten ideiak birplanteatzera bultzatu zituela. Denbora, materia eta beranduago, esperimentuek setati kontra egiten dioten, Einsteinek errealismo lokalez bete zuen fisika kuantikoaren inguruan jarrera bat hartzera bultzatuak izan ziren. (nahiz eta ez zuten egin, hau baztertzeko gogorik ez zutenak konbentzitzeko adina indar). 1Bernan datatua, 1905-eko martxoaren 17an jasoa.1905-eko ekainaren 9-an argitaratua. Annalen der Physik 17 (1905): 132-148 2Bernan datatua 1905-eko maiatzean, 1905-eko maiatzaren 11-n jasoa.1905-eko uztailaren 18-an argitaratua. Annalen der Physik 17 (1905): 549-550 3Bernan datatua 1905-eko abenduan, 1905-eko abenduaren 9-an jasoa. 1906-ko otsailaren 8-an argitaratua. Annalen der Physik 19 (1906): 371-381 4Bernan datatua 1905-eko ekainean, 1905-eko irailaren 26-an jasoa.1905-eko irailaren 26-an argitaratua. Annalen der Physik 17 (1905): 891-921 5Bernan datatua 1905-eko irailan, 1905-eko iraularen 27-an jasoa.1905-eko azaroaren 21-ean argitaratua. Annalen der Physik 18 (1905): 639-641


Fruizko Udala - Prozeduren zerrenda\nErrolda datu pertsonalen aldaketa\nIzapide honen bidez udalerriko herritarren erroldan datu pertsonaletan aldaketa bat eska daiteke.\nErrolda, administrazio aldetik, udalerriko herritar guztien bizileku eta etxea egiaztatzen duen erregistroa da. Estatuan bizi diren guztiek ohiko bizitokiaren Udalerriaren Erroldan eman behar dute izena. Herritarrak, berari buruz, Erroldan jasota dagoen informazioa ezagutzeko eta, zuzena ez denean, akatsak zuzentzea eskatzeko aukera dauka. Datu orokorren edo herritarren bizitokiaren datuen aldaketa egiteko beharrezkoa da datu berriek egiaztatzen dituzten dokumentazioa aurkeztea. Aldaketak egindakoan dagokion Ziurtagiri/Agiria jaulkiko da, herritarrak horrela eskatuz gero.\n16 urte baino gehiago izatea (bestela bere ordezkari legalak egin beharko du eskaera adin txikikoaren izenean).\nUdalerrian erroldaturik egotea.\nAldaketa eskaera (DOC 48Kb)


Besteak beste, mezu hau dabil WhatsApp-en bidez. Argazkia: WhatsApp.\nEz, Covid-19aren aurkako txertoek eta antzemate-probek (ez PCR probek ezta beste edozein motatakoek ere) ez dute kutsatzen grafenoa erabiliz, eta, halaber, ez dute magnetismorik sortzen pazienteengan; hala esan diote EFEri hainbat adituk, nahiz eta hainbat mezu biralek kontrakoa dioten arren.\nSare sozialetan eta WhatsApp-en dabiltzan mezu batzuen arabera, grafenoko nanopartikulak ari dira herritarren gorputzetan sartzen covidaren aurkako txertoen eta PCR proben isipuen bidez, eta, ondorioz, pazienteak gaitasun magnetikoak ari omen dira garatzen. Interneten zabaldutako bideo batzuetan ikusgai omen dagoenez, pertsona jakin batzuek, ustez, elektromagnetismoko maila oso altuak dituzte, eta objektu metalikoak itsatsi egiten zaizkie txertoa jaso zuten gorputzaren puntutik gertu, ala sudurretik gertu, PCRa egin bazieten.\nHala ere, txerto baten bidez edo covid-19aren test baten isipua baliatuz, inork ez du gaitasunik propietate magnetikorik bereganatzeko, ezta objektu metalikorik erakartzeko ere, EFEri zenbait adituk azaldu diotenez. Gainera, teknika hori erronka teknologikoa litzateke, eta kostu ekonomiko handia izango luke, egun dauden baliabideak kontuan izanik. Azkenean, txertoek ez dute grafenorik, gai hori ez baitago euren osagaien artean.\nGrafeno karbonoko atomoetako gaia da, grafitotik lortua; oso gogorra da eta malgutasun oso handia du, eta beroa eta elektrizitatea eroaten ditu; hortaz, aplikazio teknologikoetan oso baliogarria da, bai 5G telekomunikazioetan, baita mugikorren pantailetan eta karkasetan ere. Mediku-aplikazioetan ere erabili izan da.\nNolanahi ere, txerto batean edo ehunka txertotan inokulatu ahal diren grafenoko nanopartikulek edo covid-19a atzemateko probetan inokulatu ahal direnek "ez lukete eraginik izango", Jorge Mira adituak EFEri esan dionez. Mira Fisika Aplikatuko katedraduna da Santiago de Compostelako Unibertsitatean.\nGrafenoa ez da magnetikoa\nGrafenoa ez da magnetikoa, eta egoera hori aldatzea, magnetismoa izatea xede, "oso zaila" da, dio Mirak. Are gehiago; Miraren esanetan, grafenoa sortzea ere da zaila.\nSare sozialetan zabaldutako mezuetan, halaber, adierazi ohi da grafenoaren ondorioz, gorputzean sartuta, hartzaileak antenak balira bezalakoak geratzen direla. "Inolako zentzurik ez du", dio irakasleak: "Baina, antena bat sartzeko aukera balego ere, hori arrotza litzateke giza gorputzean, eta isolatuta egongo litzateke. Ezin izango luke seinale elektromagnetikorik sortu, gailu bati lotuta egon beharko litzatekeelako", azaldu du.\nBestalde, bideo batean neurgailu elektromagnetiko bat baliatzen dute, txertatutako pertsona batzuek ustez igorritako seinaleak detektatze aldera; Mirak gogora ekarri duenez, gailu horiek erraz manipulatu ahal dira.\nTestuinguru honetan, Farmazialarien Kontseilu Nagusiko Zerbitzu Teknikoen Zuzendaritzako Ivan Espadak zehaztu duenez, orain arte baimenduta izan diren txertoek (Pfizerrek, Modernak, AstraZenecak eta Janssenek) ez dute grafenorik: "Gainerako txertoetan eta sendagaietan ere ez dago", gehitu du.


"Askotan ez da jakiten proiektuetan genero-ikuspegia zelan aplikatu" - Berango - Hiruka.eus\n"Askotan ez da jakiten proiektuetan genero-ikuspegia zelan aplikatu"\nUnai Brea 2019-11-03 20:10\n© NAROA FERNÁNDEZ\n"Genero ikuspegia proiektuen diseinuan barneratu" izeneko jardunaldia egingo du Berango Labek datorren eguenean, azaroaren 7an, Berangoetako Kultur Etxearen Areto Nagusian, 10:00etatik 13:00etara bitarteko ordutegian. Miren Lauzirika aditua izango da ekitaldiaren dinamizatzailea, eta haren ahotik ezagutu ditugu parte-hartzaileek landuko dituzten gako nagusiak.\nArte Ederretan lizentziatua, Art For Life enpresaren sortzailea eta EmakumeEkin elkarteko presidentea da Miren Lauzirika, Gorlizen bizi den getxoztarra. "Orain dela sei urte sortu genuen elkartea hainbat emakume ekintzailek", azaldu digu, "intuizioa genuelako barneko eta kanpoko mugak eta oztopoak zeudela norberaren enpresak eta lanak garatzeko, eta izena jarri nahi genien".\nArrazionalizatu duzue intuizio hura?\nBai. Tradizionalki gizonak eta emakumeak modu desberdinean hezi gaituzte. Emakumeok hezi gaituzte ekintzaileak ez izateko, ekimenik ez izateko; gizonei eman zaie paper hori, eta guri, berriz, ez nabarmentzekoa. Ipuinetan topa dezakezu horren adibide asko, esaterako. Eta erreferente ekintzaileen falta topatu genuen, oso gutxi daude.\nHorri aurre egiteko genero-ikuspegia ezarri beharra dagoela diozue. Zelan?\nGeure buruen kontzientzia hartuz, eta gauzei izena jarriz, errazago gainditzeko. Gizon eta emakumeentzat diseinatzen diren politika orokorretan sartu beharra dago genero-ikuspegia, eta horretarako, adibidez, proiektu batean zenbat emakumek eta zenbat gizonek parte hartzen duten neurtu beharra dago, eta zer iritzi duten. Hori alde bat da, politika orokorra; beste bat ekintza positiboa da: bi kolektibo berdintasunean ez badaude, okerren dagoenari laguntzea.\nProiektu asko egoten dira udal-arloan, elkarteetan… eta normalean orokorrak dira, emakume eta gizonentzat, baina askotan ez da jakiten zelan aplikatu genero-ikuspegia, eta genero-ikuspegia da politikak denontzat egitea. Esaterako, herriko jaien egitarauetan egin ohi diren ekitaldiei begiratuta, egitaraua ez da neutroa.\nMus-txapelketan zenbat emakumek eta zenbat gizonek parte hartzen dute? Herri-bazkarian? Pilota-partiduan? Horri begiratzen badiozu hobetzeko asmoa duen begiradaz, errazago egingo zaizu bertsolaritza-saioan oholtzaren gainean nor dagoen konturatzea, edo mus-txapelketa agian mantentzea baina aldi berean beste zerbait ere ipinita… Azken batean, emakumeon eta gizonen parte-hartzea orekatuagoa izatea nahi baduzu, bi gauza egin behar dituzu: galdetu zeure buruari eta galdetu jendeari. Hau da, zalantzan jarri norberak egiten duena, ea neutroa den, eta erabiltzaileei galdetu zer behar duten.


Osakidetzak zaurgarriak diren kontaktu estui bakarrik egingo die proba - Artzape\nOsakidetzak zaurgarriak diren kontaktu estui bakarrik egingo die proba\nGaur goizeko agerraldian, “kontaktu estuen” kasuan adostutako protokoloaren inguruko hainbat argibideren berri eman du Gotzone Sagardui Osasun sailburuak. Orain arte, koronabirus kasu positibo baten kontaktu estu guztiei Osakidetzari jakinarazteko eskatu izan diete. Hala, proba bat egiteko hitzordua ematen zitzaien. Sagarduik azaldu duenez, hemendik aurrera, talde hori mugatu egingo da eta kolektibo zaurgarrietako kontaktu estuei baino ez zaie egingo “proba diagnostikoa”. Horiez gain, baita gaixo agiria behar duten horiei ere.\nJaurlaritzak ondorengo kolektiboak izendatu ditu zaurgarri modura: “70 urtetik gorako pertsonak, immunoeskasia dutenak, haurdun dauden emakumeak, txertatu gabeak, edota gaixotasun kronikoak dituztenak: erraterako, diabetikoak eta eritasun hepatikoak edo giltzurrunetakoak dituztenak”. Sailburuaren hitzetan, helburua da “kolektibo zaurgarrienetara errazago eta modu eraginkorragoan heltzea”. Gainerako biztanleek prebentzio-neurriak zorrotz bete eta sintomak agertzen ote zaizkien erne egon beharko dutela gaineratu du Sagarduik.\nProba egiteko hitzordua eskatzeko, hiru modu daude. Alde batetik, euskadi.eus webgunean eskuragarri dagoen inprimikia beteta eta bestalde, osasun zentrora deituta. Era berean, Aurretiko hitzordua atalaren bidez, Osakidetzak bide zuzena gaituko duela adierazi du Jaurlaritzak.\nEuskal Autonomia Erkidegoko egoera epidemiologikoa ez dela ona nabarmendu du Sagarduik eta oraindik txertoa hartu gabe dutenak hartzera animatu ditu: “Osakidetzak zabalik jarraitzen du oraindik txertoa hartu ez dutenentzat. Mesedez, garaiz zaudete eta jarri txertoa”.


Zu hemen zaude: Hasiera Ordizian bertan Hauteskundeei begirako herri-batzarra larunbatean, martxoak 19\nIrekitzen ari garen egoera politiko berrian, ezker abertzaleak Ordizian ospatuko duen bigarren Herri Batzarra izango da oraingoa. Aurrekoan, ezker abertzaleak egindako Herri Diagnosia eta hauteskundeei begira hartzen zituen konpromisoak azaldu ziren. Bigarren honetan, konpromiso horiek nola ari den gauzatzen azalduko dute. Batzarrak bi gai nagusi jorratuko ditu:\nHerri Diagnostikotik abiatuta Herri Programa prestatzeko eman beharreko urratsak. Izan ere, ezker abertzalea jada prestatzen hasia da ordiziarrei aurkeztu nahi dizkien proposamenak eta hauteskundeetarako programa, eta horiek herritarrekin konpartitu eta adostu nahi ditu.\nHerri Programa hori Udalera eramateko eta aurrera ateratzeko eman beharreko urratsak.\nAzken zortzi urte hauetan, ilegalak izan arren, ezker abertzaleak bere konpromisoei eutsi die, eta Udalaren barnean (ahal izan duen neurrian, etengabe saiatu baitira baztertuta izaten, eta jakina, erabakietatik urrun) zein herri mailan, saiatu da bere proposamenak eta lana aurrera ateratzen. Ez du batere lan erraza izan, baina herri mailan behin eta berriro erakutsi du zein lanerako ahalmen duen, eta zenbaterainokoa den herritarrengandik jasotzen duen babesa. Bistan da, Udaletik kanpo egon arren, herriko bizitza sozial eta kulturalean zein eragina duen.\nBaina ezker abertzaleak jakin badaki, bai herrian, bai Udalean, egiten duen lana eraginkorragoa izan dadin konpromisoak eta ardurak konpartitu behar dituela. Horrela ulertu du beti. Eta oraingo hauteskundeei begira ere, horretan saiatuko da. Izan ere, bizi dugun egoeran gako nagusienetakoa horixe da, indarrak metatzea Euskal Herriaren eraikuntzaren eta aldaketa sozialaren bidean. Ezker abertzalea herriko beste alderdi politiko eta sozialekin elkarlanean jarduteko prest dago Ordiziako Udalean ere aldaketa eragiteko.\nEz da gutxi egiteko duguna. Eta denon konpromiso eta lana da beharrezko horretarako. Aldaketan eragin nahi baduzu, informatuta egon nahi baduzu, parte hartze aktiboa izan nahi baduzu, zatoz datorren larunbatean, hilak 19, Barrena Kultura-etxean ospatuko den Herri Batzarrera.


Gaillon-sur-Montcient - Wikipedia, entziklopedia askea.\nGaillon-sur-Montcient Frantziako udalerria da, Yvelines departamenduan dagoena, Île-de-France eskualdean. 2013an 673 biztanle zituen.\nJean-Luc Gris (en)\n49°01′33″N 1°53′35″E / 49.0258°N 1.8931°E / 49.0258; 1.8931Koordenatuak: 49°01′33″N 1°53′35″E / 49.0258°N 1.8931°E / 49.0258; 1.8931\nHardricourt, Meulan-en-Yvelines, Tessancourt-sur-Aubette, Condécourt, Longuesse eta Seraincourt\n343 (%51.1) 334 (%49.8)\n2007an Gaillon-sur-Montcient udalerrian erroldatutako biztanleak 673 ziren. Familiak 258 ziren, horien artean 68 pertsona bakarrekoak ziren (52 bakarrik bizi ziren gizonak eta 16 bakarrik bizi ziren emakumeak), 83 seme-alabarik gabeko familiak ziren, 99 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 287 etxebizitza zeuden, 265 familiaren etxebizitza nagusia ziren, 6 bigarren erresidentzia ziren eta 16 hutsik zeuden. 245 etxeak ziren eta 43 apartamentuak ziren. 265 etxebizitza nagusietatik 202 bere jabearen bizilekua ziren, 53 alokairuan okupaturik zeuden eta 10 doan lagata zeuden; 10 etxek gela bat zuten, 22 etxek bi zituzten, 29 etxek hiru zituzten, 51 etxek lau zituzten eta 155 etxek bost zituzten. 228 etxek euren parking plaza propioa zuten azpian. 120 etxetan ibilgailu bat zegoen eta 140 etxetan bat baino gehiago zituzten.\nGaillon-sur-Montcient udalerriko biztanleria-piramidea 2009an .\n2007an lan egiteko adina zuten pertsonak 480 ziren, horien artean 372 aktiboak ziren eta 108 inaktiboak ziren. 372 pertsona aktiboetatik 346 lanean zeuden (182 gizon eta 164 emakume) eta 26 langabezian zeuden (13 gizon eta 13 emakume). 108 pertsona inaktiboetatik 42 erretiraturik zeuden, 52 ikasten zeuden eta 14 "bestelako inaktibo" gisa sailkaturik zeuden.\n2009an Gaillon-sur-Montcient udalerrian 261 unitate fiskal zeuden, 688,5 pertsonek osaturik. Pertsona bakoitzeko diru-sarrera fiskalaren mediana urteko 25.271 euro zen. \n2007an zeuden 28 komertzioetatik, 1 erauzte enpresa zen, 1 janari enpresa zen, 1 bestelako produktu industrialen fabrikazioko enpresa zen, 7 eraikuntza enpresak ziren, 4 ibilgailuen saltze eta konpontze enpresak ziren, 2 informazio eta komunikazio enpresak ziren, 2 higiezinen enpresak ziren, 6 zerbitzu enpresak ziren eta 4 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 10 zerbitzu publikoetatik, 3 margolariak ziren, 2 zurginak, 1 iturgina, 2 higiezinen agentziak eta 2 apaindegiak.\n2000. urtean Gaillon-sur-Montcient udalerrian 6 nekazaritza-ustiategi zeuden.\n2009an lehen-hezkuntzako eskola bat zegoen. Gaillon-sur-Montcient udalerrian Bigarren Hezkuntzako ikastetxe bat zegoen 418 ikaslekin.\nAzken aldaketa 12 otsaila 2021(e)an, 00:45(e)tan\nOrriaren azken aldaketa: 12 otsaila 2021, 00:45.


ITS Security ziber-segurtasunaren nazioarteko foro handienean sartu da - SPRI\nSPRI » Euskadinnova » Berrikuntza Teknologikoa » ITS Security ziber-segurtasunaren nazioarteko foro handienean sartu da\nITS Security ziber-segurtasunaren nazioarteko foro handienean sartu da\n: ITS Security enpresa ziber-segurtasun zerbitzuetan espezializatuta dago.\nEnpresa gipuzkoarra FIRSTeko kide da orain.\nFIRST (Forum of Incident Response and Security Teams) ziber-segurtasun erasoei aurre egiteko munduko foro garrantzitsuena da, eta 366 taldez eta 78 herrialdez osaturik dago. ITS Industrial Cybersecurity CERT, ITS Security enpresa gipuzkoarreko aditu taldea, eskubide osoko kide gisa onartua izan da foroan eta lorpen horrek nazioarteko sona emango dio.\nITS Security enpresako CERT taldea FIRSTen sartzeak esan nahi du, hemendik aurrera, enpresa gipuzkoarreko Ziber-segurtasun Operazioen Zentroak aukera izango duela informazioa, tresnak eta jardunbide egokiak partekatzeko foroko gainerako kideekin, segurtasun informatikoko erasoei nola aurre egin aztertzeko. ITS-CERT lantaldeak egokitzapen prozesu konplexu bat gainditu behar izan du foroan sartzeko.\nFIRST proiektua 1990ean jarri zen martxan, erantzun koordinatua emateko Internetez konektatutako sareei egin zitzaizkien lehen eraso informatikoei. Gaur egun, arlo horretako nazioarteko foro garrantzitsuena da, eta segurtasun eta gertakarien erantzun arloetako profesional adituz osaturik dago. Sareko kide izanda, lantaldeek erantzun eraginkorragoak eman diezazkiekete segurtasun erasoei, zeren FIRSTen helburu nagusietako bat baita informazioa, tresnak eta ziber-segurtasun metodologiak garatu eta partekatzea.\nITS Security enpresak ziber-segurtasun zerbitzuak ematen ditu. Egile XXI Taldeko kide da, Mendaron du egoitza zentrala (Gipuzkoan), eta bulegoak ditu Bizkaian eta Madrilen. Konpainiaren barruan lan egiten duen ITS Industrial Cybersecurity CERT taldeak erantzuna ematen die segurtasun informatikoko gertakariei eta bezeroek jasandako erasoei eta lagundu egiten die indarberritzen. Aditu taldeak prebentzio eta hezkuntza zerbitzuak ere ematen ditu segurtasun arriskuak murrizteko.


ETXEA / CASA / HOME | Aimar y compañía\nEtxeari eta nortasun pertsonalari buruzko antzerkiko/zirkuko ikuskizuna\nGizaki guztiek behar dugu geure sentituko dugun eta geure egingo dugun espazio bat, etxe bat. ETXEA / CASA / HOME ikuskizuneko protagonista pertsonaia bitxia da, bere mamuei aurre egin behar diena bere habia eraikitzeko hazkunde pertsonaleko bidaian.\nHutsetik hastea, sustraiak botatzea, errealitate berriak aurkitzea, beste ingurune batera moldatzea. Nostalgia, euforia, berotasuna eta bestelako sentimenduak. Etxearen eta nortasunaren kontzeptuak eskutik lotuta, clownaren eta masta txinatarraren teknikak abiapuntu izanik. Omenaldia harrerako etxeari.\nETXEA / CASA / HOME da konpainiako bi kideen bizi- eta lan-ibilbideen elkargunea. Beste paisaia batzuk bilatu zituzten abenturazaleak dira, eta, zirku garaikidearen haritik, gaur egun jarraitzen dute haien bizi- eta arte-nortasuna aurkitzeko ahaleginean.\nEszenan: Diego Aimar Sorkuntza: Aimar & Cia\nKanpoko Begirada: Aritza Rodríguez\nMasta txinatarreko aholkularitza: Jeremías Faganel\nEszenografia: Iñaki Ziarrusta, Iñaki Etxeandia, Diego Aimar\nArgazkilaritza: Gorka Bravo\nWeb diseinaitua: Gloria Díaz\nEkoizpena: Isabel Jiménez\nGeneroa: antzerkia / zirkua\nTeknikak: clown, masta txinatarra, akrobazia, oreka, mugimendua\nEgitura autonomoa, ainguraketarik gabe\nTesturik gabeko ikuskizuna\nKaleko formatua, aretoetara eta espazio berezietara egokitzeko aukera duena\nETXEA / CASA / HOME proposamen sinplea da, ia artisau-lana. Zura nagusi duen eszenografian oinarrituta, espazio atsegina diseinatu da; benetako habia sortu da, eta ikusleak, nolabait, habiaren eraikuntzaren parte ere izango dira. Masta txinatarra da ardatz nagusia, eta % 100 autonomoa den egitura gisa sortu den masta horren inguruan garatzen da ekintza. Diego Aimar-en bakarkako lan honetan, clowna, masta, akrobazia eta oreka uztartzen dira, teknika horien bidez emozioen sare sotila ehunduz. Ikuskizuna jende guztiarentzat da, eta, kalerako formatuarekin pentsatu bada ere, aretora eta espazio berezietara ere molda daiteke.


Irakur daiteke Zumaiako Energia Estrategiari buruzko txostena - Zumaia - Baleike.eus\nIrakur daiteke Zumaiako Energia Estrategiari buruzko txostena\nMireia Galarza Bastida 2021-02-22 19:00\nIaz energiari buruzko azterketa egin eta gero, Zumaiako Udalak trantsizio energetikoaren gaiari helduko dio Aldaketa garaia da' izenburupean antolatutako jardunaldiekin. Bihar, asteartea, izango da lehen saioa, 18:30ean, Aita Mari zineman.\nZumaiako Udalak energiari buruzko azterketa egin zuen iaz, eta irakurgai dago jada txostena -hemen irakur daiteke-. Lan horretan herri mailan dauden gabeziak identifikatu, eta "hobetzeko bideak" jaso zituen erakundeak. Gainera, "zenbait erronka eta bideorri bat" zehaztu dituzte bertan: kontsumoa murrizteaz gain, bertan ekoizteko beharra nabarmendu dute azterketan. Hain zuzen, Aitor Ossa energia teknikariak egin du ikerketa.\nZumaiako Udalak dio, behin azterketa eginda, "etorkizunera begira" jarri, eta energiaren gaiari helduko diola. Bide hori herritarrekin batera egin nahi du, eta horretarako, energiaren inguruko jardunaldiak antolatu ditu udalak. Hala, bihar, otsailak 23, hasita, trantsizio energetikorako gakoak izango dituzte hizpide hiru saiotan. Herri mailan sor daitezkeen alternatiben inguruan sakontzeko aukera ere izango da.\nHirugarren eta azken solasaldia martxoaren 9an izango da. Solasaldi horretan, Zumaian bertan energia berriztagarria sortzeko planta fotoboltaiko eta energia komunitate kooperatiba proiektu berria aurkeztuko dute. Mondragon Kooperatibako Krean taldeak Zumaiako Udalarekin elkarlanean garatuko duen proiektuaren nondik norakoak azalduko ditu. Udalak dioenez, "Zumaian energia berriztagarria sortzeko bidearen lehen pausoa izango da proiektu hau, eta herritarrek parte hartuko dute bertan".


Beste hitz batzuetan esanda eta beste hitz batzuetan birformulatzaileen baliokidea da, baina gutxiago erabilia.\nBirformulazio esplikatibo bat bideratzeko erabiltzen da nagusiki: hots, aurreragoko diskurtso atal batean adierazitakoa azaltzera edo argitzera datorren diskurtso atal bati bide egiteko. Gramatikalizatze-bidean dagoen esapide horretaz baliatzen da esataria esan berri duena modu argiago batez birformulatzeko: haren bidez esatariak ohartarazten edo iragartzen dio hartzaileari lehenago adierazi duenari buruzko azalpen bat datorrela beste hitzetan (esanda) esapideak txertatzen duen diskurtso atalean.\nMesfidantzaz ikusten da botere publikoen parte-hartze zuzena ekonomian; botere publikoek bermatzen dituzten printzipioak ekimen pribatuak berma ditzaketela diote. Gaitz hauen guztien irtenbidea: erakunde administratiboak pribatizatu eta merkaturatzea; beste hitzetan: marketing administratiboa, kontratazio pribatuak, management pribatua, langile laboralen erabilera, enpresa publikoen salmenta eta zerbitzu publikoen liberalizazioa. [Zuzenbidea, testu akademikoak, Zerbitzu publikoak egungo Estatuko eredu ekonomikoan, S. Sarasola (Eleria / Eusko Ikaskuntza, 2003]\nGaitz hauen guztien irtenbidea: erakunde administratiboak pribatizatu eta merkaturatzea;\nbeste hitzetan: marketing administratiboa, kontratazio pribatuak, management pribatua, langile laboralen erabilera, enpresa publikoen salmenta eta zerbitzu publikoen liberalizazioa.\nZentzu honetan, delitutzat hartuko da bai torturaren egitea, baita tratu apalesgarriarena ere. Honekin batera, esanbidezko babesa lortzen da; hau da, alde batetik Konstituzioaren aitorpena, eta beste batetik Zigor Kodearen gerizapena, edo, beste hitzetan esanda, osotasun moralaren babesa betetzen da, oinarrizko eskubidea eta ondasun juridikoa izanik. [Zuzenbidea, testu akademikoak, Osotasun moralaren babesa: tratu apalesgarrien, torturaren eta osotasun moralaren kontrako atentatuen tipikotasuna, A. Perez (Eleria / Eusko Ikaskuntza, 2002 )]\nHonekin batera, esanbidezko babesa lortzen da; hau da, alde batetik Konstituzioaren aitorpena, eta beste batetik Zigor Kodearen gerizapena,\nedo, beste hitzetan esanda, osotasun moralaren babesa betetzen da, oinarrizko eskubidea eta ondasun juridikoa izanik.\nEUDIMA corpuseko datuen arabera, beste birformulatzaile esplikatibo batzuekin alderatuta (hau da: 40,38; alegia: 28,19; hots: 23,42) oso maiztasun apala dute beste hitz batzuetan (esanda) eta beste hitzez/hitzetan (esanda/esateko) esapideek egungo euskaran [*Oharra: ‰ = 100.000ko]: hurrenez hurren, 0,41 eta 0,16. Bereziki, diskurtso akademikoan —azalpenezko diskurtsoan— erabiltzen dira (Pentsamenduaren Klasikoak, Zuzenbideko testu akademikoak, EHU, ZTC). Gainerako corpusetan oso bakanetan agertzen dira.\nBeste hitzez (esanda) aldaera da tradizio pixka bat duena, baina gaur egungo testuetan beste hitzetan (esanda) esapidea nagusitu da (ikus agerpen kopuruak goragoko taulan).\nMaiztasun apalagoa du, beraren baliokide batzuek baino. EUDIMA corpuseko datuen arabera bestela esanda esapideak du maiztasunik altuena ( 1,64). Ondoren, beste era batera esanda ( 0,73), beste modu batera esanda ( 0,36) eta beste hitz batzuetan (esanda) ( 0,41) datoz. Eta maiztasun dezente apalagoa du beste hitzetan (esanda) birformulatzaileak eta haren aldaerek (beste/bertze hitzez) osatzen duten multzoak ( 0,16). EUDIMA corpusean maizago agertzen da beste hitzetan (esanda) birformulatzailea, tradizioko beste hitzez (esanda) baino.


1931ko apirilean Espainian Bigarren Errepublika ezarri zen egun bertsuetan, udal ugarik Euskal Errepublika aldarrikatzea eskatu zuten, “Euskal Herriko autodeterminazioaren lehen urrats bezala”. Ideia errepublikazale eta soberanistak odolez ito zituzten bost urte geroago faxistek, baina aldarrikapen horren katea gaur arte iritsi zaigu.\nDantzariak jendetzaz eta ikurrinez inguratuta 1931ko ekitaldi batean. Urte itxaropentsua izan zen, eta “euskal errepublika” aldarrikatzea eskatu zuten esparru politiko ezberdinetako agintariek. (Argazkia: Kutxa Fototeka)\nEspainiako errege borboi Alfonso XIII.a Cartagenako portuan itsas gerraontzi batera igo eta Londreserako bidea hartu zuenetik, apenas igaro ziren ordu edo egun batzuk. 1931ko apirilaren 16an Azpeitiko udaletxeko areto nagusian herri hartako alkate, sindiko eta zinegotzi guztiak bildu ziren ez-ohiko batzarrean, eta mozio historikoa onartu zuten: “Estatu espainiarraren egituraketa berriaren aurrean, kargua uztera doan Azpeitiko hiribilduko udaletxeak, bere postua utzi aurretik, eta nazio bezala dagozkion eskubide natural eta historikoak baieztatu eta gero, Euskal Herriaren autodeterminazioaren lehen ekintza bezala Euskal Errepublika aldarrikatzea eskatzen du, beste Errepublika Iberikoekin konfederatuta”.\nAzpeitian, beste herri askotan bezala, udal berria hauteskunde prozesurik gabe osatu zen baina kargua hartu zuten agintariek euskal errepublika aldarrikatzea eskatzen zuen mozioa berretsi zuten aho batez\nLau egun lehenago Espainiako Estatuan udal hauteskundeak egin ziren, eta Eibarren apirilaren 14an Bigarren Errepublika aldarrikatu ostean, monarka deserriratzea ekarri zuen lurrikara politikoa sortu zen. Azpeitian, beste herri askotan bezala, udal berria hauteskunde prozesurik gabe osatu zen, 1907ko lege bat aplikatuz, baina kargua hartu zuten agintariek –tartean ziren abertzaleak eta karlistak– euskal errepublika aldarrikatzea eskatzen zuen mozioa berretsi zuten aho batez biharamunean, apirilaren 17an. Gauza bera egin zuten beste hamaika herritako udalbatzek ere.\nAzpeitia, Hernani, Lazkao, Markina…\nGertakari hura itu garrantzitsu bat izan zela iritzita eta “gure memoria historikoaren hutsune handi bat” betetzeko helburuz, Naziogintza Taldeak Euskal Errepublikaren Eguna antolatu du Azpeitian maiatzaren 7an, Katea ez da eten goiburupean. Bere ustez, alkate eta zinegotzi horiek “ausardia izan zuten berezko errepublika bat eskatzeko gure herriarentzat”. Ekitaldira, 1931n mozioa onartu zuten beste udaletako ordezkariak ere gonbidatu dituzte, baita euskal herritar guztiak ere.\nNaziogintzak lau urte daramatza Bizkaia eta Gipuzkoako herrietako artxiboak arakatzen, eta Josu Albero taldeko kideak azaldu digunez beraiek ikerturiko 42 udalerritatik 19tan onartu zen Euskal Errepublikaren aldeko testua: Azpeitia, Bergara, Bermeo, Elorrio, Errenteria, Hernani, Itsasondo, Lazkao, Legorreta, Markina, Mundaka, Oñati, Orio, Ormaiztegi, Urnieta, Usurbil, Zaldibia, Zestoa, eta Zumaia. Baina ikerketarekin jarraitzeko asmoa dute, “ziur gaudelako herri gehiagotan aldarrikatu zela”, dio Alberok.\nEuskal Errepublikaren Eguna urtero herri batean ospatzea da Naziogintzaren proposamena, ekitaldiari “dimentsio nazionala” eman eta “euskal errepublikaren beharra sozializatzeko”.\n2021eko apirilaren 17an, Azpeitiko udalbaltzak, euskal errepublika aldarrikatzea eskatzeko 90 urte lehenagoko mozio bera bozkatu eta onartu zuen aho batez: “Gure aurrekoek egin zuten eskaera hura berresten dugu gaur, eta Euskal Errepublika ere aldarrikatzen dugu Euskal Herriarentzat”. (Argazkia: Uztarria / Mailo Ormazabal)\nEuskal Errepublikaren aldarrikapen eskaera egoera politiko nahasian gertatu zen. 1930eko hamarkada hasieran espainiar monarkia oso deslegitimizaturik zegoen, Alfontso XIII.ak Primo de Riveraren diktadura babestu zuelako. Ezkerreko alderdi eta sindikatuak, baita beste alderdi errepublikar eta eskuineko liberal batzuk ere, erregimena aldatzeko prestatzen hasi ziren: 1930eko abuztuaren 17an Donostiako Ituna sinatu zuten indar errepublikazale eta katalanistek, Bigarren Errepublikaren alde.\n1930eko abenduko Jakako altxamendua testuinguru horretan kokatu behar da. Zenbait militarrek Damaso Berenguer jenerala gobernutik kendu nahi izan zuten –ez zuelako aurreko diktadurarekin hautsi–, baina ahaleginak porrot egin zuen eta matxinatuak erreprimitu zituzten.\nNolanahi ere, 1931ko udaberrian monarkiaren kontrako kanpaina betean zeuden sartuta mugimendu politiko gehienak, apirilaren 12ko hauteskundeei begira. Euskal Herrian ere giro horren oihartzunak nabarmenak ziren, Joxe Mari Lopetegi errepublikanoen bertsolariak La Frontera aldizkarian utzitako ale hau lekuko:\nBiyotza gora begiyak alai\nguazen aurrera bidian\niruki gabe gordian;\nurte pisuak izan ditugu\nsei edo zazpi urtian,\nlenaz gañera Dierri dana\nsartu digute zorpian,\ngeyago emen ez da gauz onik\nanaitzen geran artian.\nPlebiszitu izaera hartu zuten hauteskundeen lehen emaitzak jakiten hasi orduko, ikusi zen hiri handienetan –landa eremuan ez bezala– errepublikaren aldekoek aisa irabazi zutela. Gipuzkoan, adibidez, Donostian, Arrasaten, Irunen eta Eibarren zinegotzi andana lortu zuten. Eibarren hautatutako 19 zinegotzitik 10 sozialistak ziren, 8 errepublikarrak eta bat abertzalea. Ez da kasualitatea herri horretako udaletxeko balkoitik aldarrikatu izana, apirilaren 14ko goizaldean –oraindik bozetako emaitzak garbi ez zeudenean– Bigarren Errepublika; aldaketa politiko huts bat ez ezik, aurrerapauso sozial sakonen abiapuntu ere izan zen hura.\nOrdu batzuk geroago, Francesc Macià Esquerra Republicana de Catalunyako buruak Kataluniako Errepublika aldarrikatu zuen, “Espainiako gainerako herriak Errepublika gisa eratuko zain, Iberiar Konfederazioa osatzeko”. Bartzelonako udaletxeko balkoitik lehenik, eta diputazioko eraikinaren balkoitik ondoren, Sant Jaume plazan bilduta zegoen jendetzaren aurrean jaurtitako mezuak haustura suposatzen zuen Espainiarekin: hilda baino ez zituztela hortik aterako esan zuen Maciàk, d'aquí no ens trauran sino morts.\nBartzelonako Sant Jaume plaza jendez gainezka zegoen 1931ko apirilaren 14ko arratsaldean, Francesc Macià ERCko buruak udaletxeko balkoitik Kataluniako Errepublika aldarrikatu zuenean. Ordu batzuk lehenago, Eibarren, Bigarren Errepublika aldarrikatu zuten; iluntzean Alfontso XIII.ak erbesterako bidea hartua zuen. (Argazkia: Wikipedia)\nEz dakigu gauza bera pentsatzen ote zuen Jose Antonio Agirrek. Baina egun horretan bertan, Getxoko alkate zela, euskal errepublika aldarrikatu zuen “Espainiako errepublikaren federazioaren barruan”, Entre la libertad y la revolución (Askatasunaren eta iraultzaren artean) liburuan idatzita utziko zuenez. Bermeo, Elorrio eta Mundakako alkateekin batera, Agirrek deia luzatu zien Bizkaiko beste udalerrietako ordezkariei apirilaren 17an Gernikako Batzar Nagusietan elkartu eta “herriek determinazio askez beren burua gobernatzeko duten eskubide naturalari jarraiki” euskal errepublika aitortua izan zedila eskatzeko.\nGernika Garellano errejimenduko metrailadorez inguratua esnatu zen, ordea, eta udal agintariek ezin izan zuten hango arbola ikusi ere egin. Kanpoaldean sinatu behar izan zuten manifestua. Gainera, ordurako Espainiako Gobernu berriaren ministro-jendea Kataluniara bidean zen, Maciàrekin adosteko Generalitatea sortzea, estatu katalanaren aldarrikapenarekin atzera egiten bazuen.\nErrepublika librez osaturiko iberiar federazioaren ideiak hiru egun baino ez zituen iraun. Euskaria fundazioak 2011n ekitaldi bat antolatu zuen Gernikan, gertakariaren 80. urteurrenean: “Egun hartan, lehen euskal Errepublika ezin izan zen izan Espainiako armadaren eta Guardia Zibilaren indarrez, bost urte geroago, ezta Espainiako bigarren Errepublika ere”.\nGernika Garellano errejimenduko metrailadorez inguratua esnatu zen, ordea, eta udal agintariek ezin izan zuten hango arbola ikusi ere egin (...) Errepublika librez osaturiko iberiar federazioaren ideiak hiru egun baino ez zituen iraun\nHerri handietara ez ezik, txikietara ere zabaldu zen autodeterminazio nahia egun bete horietan. Altzagako eta Aramako udalak izan ziren lehenengotakoak euskal errepublikaren aldarrikapen eskariarekin bat egiten, gero Ormaiztegi eta Itsasondo...\nKasu askotan testu bera da onartutakoa, eta abertzaleen eskutik bultzatu zen. 1930eko hamarkada hasieran abertzale eta karlisten mugimendu sinkretikoak ahalbidetu zuen errepublikaren aldeko korronte hori; baina errezeloa ere piztu zuen, monarkikoak batu zirelako zenbait kasutan: “Kontuz! Maniobra baten aurrean al gaude?”, ohartarazten zuen La Voz de Guipuzcoa-n Jesus Insausti kazetariak, Uzturre ezizenez idatziriko artikuluan.\nHala ere, herri gehienetan aho batez babestu zuten mozioa. Joxe Anjel Izuzkiza euskaltzale itsasondoarrak –Aramako udal idazkari ere bazena– Murumendi ezizenez idatzi ohi zuen prentsan, eta oso ongi laburbildu zuen giro politikoa: “Euzkadiko errepublika eskatutzia da esatia monarki aldeko Gobernuak kendu zigun eskubidia eskatutzia. Ze asmo ederrak!”, zioen Euzkadi-n. Zortzi hamarkada geroago, udalen aldarri hura Goierriko Nazioen Mundua ekimenaren erreferentzia historiko bihurtu zen erabakitzeko eskubidearen alde, gero Gure Esku Dago izango zenaren ernamuina.\nHiru dokumentu historiko: 1931ko apirilaren 14tik aurrerako udal akta ugaritan jaso zen udalbatzen ekimena. Irudiotan, Azpeitia eta Zumaiako dokumentuak euskal errepublika aldarrikatzea eskatzen, eta Gernikan bildutako udalen manifestua, Josen Antonio Agirre orduan Getxoko alkate zenaren artikuluan.\nEzkertiarrak indartsuago zeuden herrietan ere ez ziren atzera geratu, Zumaian kasu. Alderdi Errepublikarrak 5 zinegotzi lortu zituen –EAJk 6– eta udal banda Marseillesa-ren doinuak joaz ibili zen kaleetan barrena, Euskal Errepublikaren aldeko testua onartu orduko. George Barbarin idazle eta poeta frantziarra garai horietan Zumaian ibili zen, eta herriko gizartearen erretratu itzela utzi zigun Jesusa Gipuzkoakoa (Baleike, 2018) lanean –Xabier Azkue Ibarbiak eta Maia Ossa Rissanenek euskarara ekarria–: “Errege-erreginen garaian ez ginen ausartzen mezetara huts egiten”, esan zion emakume batek Barbarini. “Eta orain?” galdetu zion idazleak: “Orain berdin-berdin joaten gara, baina nahi dugulako”.\nEzkertiarrak indartsuago zeuden herrietan ere ez ziren atzera geratu, Zumaian kasu: udal banda 'Marseillesa'-ren doinuak joaz ibili zen kaleetan barrena, Euskal Errepublikaren aldeko testua onartu orduko\nErabaki ahal izatea zeinen “asmo ederra” den, Izuzkizari hitzak lapurtuz. Errepublikak eskubide hori ekarriko zuenaren esperantzan, pausoa eman zuten herri askotako zinegotzi eta alkateek urte itxaropentsu haietan.\nBaina hitzak kate baten begi solteak besterik ez dira, edukiz josi ezean. Naziogintza Taldeko kideek, behintzat, argi dute: “Euskal Errepublika behar dugu gizarte justuagoa eta demokratikoagoa eskuratzeko. Eta Euskal Errepublika behar dugu gure hizkuntzari, gure kulturari eta gure identitate kolektiboari eusteko, eta herri bezala bizirik irauteko frantziar eta espainiar asmo asimilazionista aseezinen aurrean”. Hortaz, maiatzaren 7an hitzordua jarri dute Azpeitian, herrien autodeterminazioaren aldeko katea ez dela eten adierazteko.\nKanal hauetan artxibatua: Historia | Oroimen historikoa | Burujabetza | Erabakitzeko eskubidea | 1936ko gerra | Azpeitia


BEASAINGO HERRIGUNEA 1615ean eta BERE BILAKAERA - Beasaingo Udala\nBEASAINGO HERRIGUNEA 1615ean eta BERE BILAKAERA\nArgitarapen urtea: 2014\nBildumaren zenbakia: 22\nEgilea: Martin Garcia Garmendia\nLau mende atzera, 1615era, garamatza Martin Gartziak idatzitako liburu honek, Beasaingo gizarte hura nolakoa zen adieraziko digu eta garai hartako gizartean oinarrizkoak ziren ezaugarri eta elementu nagusiak erakutsiko dizkigute liburuaren barruan aurkituko dituzuen argazki ugariek.\nHala ere, Beasaingo herri gunea 1615ean nolakoa zen jakitea ez da lan erraza, orain zehazten zailak diren xehetasun asko dago eta. Esate baterako, herriaren inguruko etxe zahar baserrietan erreparatzen badugu, 1615ean herri gune txiki hartan zegoen eraikin kopurua jakin daiteke nahikoa zehaztasun handiarekin, nagusiki horiek izenei, zerga-ordainketei, akordio eta auziei edota maiorazkoen inbentarioei esker; haatik, ia ezinezkoa da zehaztasunez ezagutzea etxe zahar horiek zer nolako arkitektura erakusten zuten jatorrian.\nBeti pentsatu izan dugu 1615ean pertsona haiek nola eta non bizi ziren ezagutu eta hedatzeko modurik egokiena herri gunea birsortzea dela, halako irudizko modu batean (horrek dakartzan zailtasun guztiekin), Elena Gibello Urretavizcaya artista eta arkitektoak gure argibideak jarraituz egin duen bezala. Ditugun datuak kontuan hartuz burutu du lana, nahiz eta hasiera batean soilik eskalan emandako oinplano xume bat helarazi diogun, Oria ibaiaren maisu-lerroak, herri gune ñimiño hartako egituraketa orokorra, bertako erreken ibilbidea edota ohiko errepideak barneratuz; hortik aurrera, bere artea eta egintza ona lagun, XVII. mendearen hasierako auzotar apal haien ingurunea zen herri gune xume eta historiko hura iruditan islatzea lortu du.\nDuela laurehun urte zeuden bertsioak nolakoak ziren ez dakigunez, marrazkian agertzen diren etxeak erabat irudizkoak dira, nahiz eta ahalik eta errealismo handienarekin marrazten saiatu garen birsortze horretan dagoen guztia: bideak, errepideak, etab.\nBeasaingo udalerriaren 400 urteurreneko gainontzeko ospakizun eta omenaldi guztietan egin duen bezala, Beasaingo Udalak ale honen argitalpenarekin garai hartako beasaindar xumeenei eta apalenei eskerrik beroenak eman nahi dizkie, gaur garena izateko bidean jarri zutelako gure herria.


Emakumezkoen Euskal Kopa Fase Finala martxan jarri da\nEuskadiko Federazioa 2017/09/22\nAsteburu honetako emakumezkoen saskibaloiaren derrigorrezko hitzordua Galdakao izango da. Euskal Kopa Fase Final-ak biltzen ditu Liga Femenina-ko hiru Euskadiko taldeak eta etxeko taldea ere bai. Urreta kiroldegia izango da maila handiko lau partiduen agertokia.\nLointek Gernika Bizkaia-k azken hiru Euskal Kopa irabazi zituen. Baina gernikarrek bere barruaren jokoan arazoak izan dituzte eta aukerak gal ditzakete. Bigarren finalaurrekoan neurtzen ditu indarrak etxeko taldearekin. Pasaden igandean, GDKO Ibaizabal-ek Añares Rioja ISB-ari irabazi zion oso sensatzio onekin. Hori bai, kategoria-desberdintasunak gailendu behar izango luke.\nLehenengo finalaurrekoan, IDK Gipuzkoa eta Lacturale ART Araski jokatuko dira. Bi taldeek|ekipamenduek joan den urteko blokea mantentzen dute. Lyndra Weaver da donostiarren izarra, Sara Iparragirre, Maria Eraunzetamurgil, Lara Gonzalez, Iulene Olabarria, Onintza Aduriz eta “Toch Sarr” harrobikoak lagunduta. Bere Aldetik, Madelen Urieta-ren Araski-an zazpi jokalarik jarraitzen dute. Izaskun García antolatzailea eta Julie Foster pivota berritasunak dira.\nSarrera doan Urreta Kiroldegian. ETB-k zuzenean emango du finala igande goizean.\n13:30 Tercer y Cuarto puesto\nEUSKAL KOPA LEB: Sammic-eko hirukoen festibala


Klima aldaketari buruzko gida azkarra kazetarientzat - Cristina Enea Fundazioa\n2019/4/11 Ingurumen albisteak\nKlima aldaketari buruzko gida azkarra kazetarientzat\nGaur egungo testuinguruan, informazioa inoiz baino ugariagoa da, eta makina bat hedabide eta informazio-agente aritzen da albisteak hedatzen; bada, testuinguru horretan, hedabideetako kazetariak ingurumen-gai konplexuak jorratu behar izaten dituzte sarritan, denbora gutxi izanik agertzen zaien errealitate konplexu hori interpretatzeko eta testuinguruan behar den bezala kokatzeko.\nEusko Jaurlaritzako Ingurumen, Lurralde Plangintza eta Etxebizitza Sailari atxikia dagoen Ihobe sozietate publikoak kazetarien lana erraztea helburu duen clima aldaketari buuzko informazioarekin eta baloiabideekin osatutako dokumentu interesgarria argitaratu du: "Klima aldaketa gida azkarra kazetarientzat". Dokumentua, iragan otsailean argitara emana, klima-aldaketa zer den, negutegi efektuko gasak zer diren edota itzulerarik gabeko puntua zer den azaltzen du, besteak beste.\nGida honek modu erraz eta didaktikoan, artikulu laburren bidez, karbono-aztarna eta klima-aldaketaren kausak aurkezten ditu, kazetaritzako profesionalentzat erabilgarriak izango diren baliabide azkar eta erabilgarriak eskainiz.\nHauxe da dokumentuaren gai-zerrenda:\nZer dira berotegi-gasak? Isurketei buruzko datu nagusiak\nNegazionistei ahotsa ematea akatsa da: klima aldaketa egitate zientifikoa da\nZer da itzulerarik gabeko puntua?\nZer da 2ºC-ko langa?\nKlima-aldaketaren inpaktu nagusiak\nKlima-aldaketa arazo globala da, baina ez du leku guztietan eragin berbera\nAurreikuspenak hurrengo urteetarako: zer diote klima ereduek?\nKlima-aldaketari aurre egiteko neurriak: aldaketa arintzea eta hari egokitzea\nZein da zein klima-aldaketari dagokionez\nNazio Batuen Erakundeko Klimari Buruzko Goi-bilerak (COP)\nPariseko akordioa (COP21)\nKlima-aldaketari buruzko proiektu berritzaileak\nEuropar Batasuneko klimaren aldeko ekintza\nIsurketa-eskubideen erkidegoko merkatua\nKlima-aldaketari buruzko Espainiako legea (etorkizunekoa)\nKlima-aldaketa Euskal Autonomia Erkidegoan\nBaliabide azkarrak kazetarientzat\nGida eskuragarri dago albiste honek atxikituta duen dokumentuan, edota zuzenean Ihoberen webgunean.\nFitxategia deskargatu: guia_para_periodistas_-_kazetarientzako_gidaliburua.pdf\nIdily Merida, Lumaltik Herriak Elkartea: “Euren borrokarengatik defendatzaileek pairatzen duten biolentzia salatu behar dugu"


barren.eus - Debako arroan, Altzolako estazioa maila berdera jaitsi da\nArgitaratua: 2022-01-10 10:42\nGaur eguerdian amaitu da euri zaparradengatik atzotik indarrean zen abisu horia. Besteak beste, Deba ibaiaren ur emaria neurtzen duen Altzolako estazio hidrometeorologikoan 7:00ak aldera jaitsi da emaria maila berdera, hamahiru bat orduz maila horitik gora egon eta gero.\nEuskalmetek prezipitazio ertaina, ugaria eta iraunkorra iragarri zituen domeka eta astelehenerako eta abisu horia egon da indarrean 12:00ak bitartean. Metro karratuko 60 litro baino gehiago pilatu dira hainbat tokitan. Altzolako estazio hidrometeorologikoan, esaterako, 65 litro pilatu ziren dira metro karratuko, azken 24 orduetan, eta maila gorria gainditzetik gertu egon zen atzo gauean.\nEuriteek arazoak sortu dituzte Euskal Herriko hainbat tokitan, baina ez orain dela hilabete adinako ufalek edo kalterik izan. Mendaron, beste behin ere, gainezka egin du Kilimon errekak Garagartza auzoan, eta suhiltzaileak aritu dira lanean gauean ura bere bidera itzultzeko ahaleginean.\nEra berean, Deba ibaiak gainezka egin du Altzolan, eta Bainuetxeko Zumardiko zati bat ur azpian gelditu da, Altzola Basque Water enpresaren parean, hain justu ere. Duela hilabete kalte handiak eragin zituzten ufalek enpresan, eta oraingoan ere bai, orain dela hilabetekoak baino txikiagoak izan diren arren. Iturburutik ura jasotzeko duten gela ur azpian gelditu dela jakinarazi dute.\nIkus hemen Mendaroko eta Altzolako zenbait bideo\nMaila gorrirantz gerturatzen ari da Deba ibaiaren emaria Altzolako estazioan (2022-01-09)\nKalteak eragin ditu Deba ibaiaren ur-goraldiak (2021-12-10)\nMendaro isolatuta egon da Deba ibaiak gainezka egin ondotik (2021-12-10)


Milla ta zazpi eun eta emeretzigarren urteko gertakarien barria.\nIzendatu dedan urte onetan etorri zan Franziatik Martizti andi batekin Duque de Bervich Donostiako ondoraño, Gipuzkoatarrak erdi ezjakinean zeudela edo bear bezala prestatuak arkitzen etziralako; zergaitik guda onen otsak etziraden izan aiñ aserretsuak, nola lenagokoak, eta beragaitik jazarra onetan etziran gertatu, beste askotan izandu diran bezalako ausiabartza eta odol-ixurteak.\nGipuzkoako Probinziak uste bageko etorrera Franzesaren au jakin bezin laster ajindu zeban, Donostian murrupean zegoen Korrejimenduko aditzaña bere gidari guztiakin igaro zedilla bereal-bereala Tolosara, egiteko andi oni zegozkion neurri egokiak, toki zabal iriki onetan, etsaiaren beldur bage artzera. Esan ta egin, bertako Sakristiara biribillatu ziran mugapeko Alkate guztiak eta erabaki zuten garbiro, Probinziako jendea aitarren seme osotoro irten zedilla, biziaren nekepean, etsaiari goien beean erasotzera; eta Errege Jaunari berpertatik eman zekiola aditzera, Gipuzkoak itsumustuan artu zeban asmo seudo oiturazko au. Zeñean Beraren Majestadeari biraldu zioten gaztigu au izkribuz Don Joseph Areizaga Corralkoarekin, esaten ere ziotelarik, Probinzia onen egoitza negargarria esturarik larrienean arkituta ere, bertako jaiotar guztiak zeudela prest eta gogoz txit, beren bizi ta ondasunaz oroitu ere bage, aren Mesedea lanze gogor artan serbitzatzeko asmo oso bete betean. Karta onen erantzuera, Errege Jaunaren izenean Cardenal Alberoni jaunak egiñik ekarri zeban Areizaga jaunak Tolosan jarria zegoen Gipuzkoako Batzar andientsuagana. Eta esaten zeban, guztiz naitasun andiarekin artu zebala Beraren Majestadeak Probinzia leial onen mandatu zintzoa, zeñagandik etzeban gitxiagorik uste; eta ikusirik bertako jaiotar erru andikoak arkitzen zirala etsaiari erasotzeko aiñ gogor jarriak, gelditzen zala ezin geiagoko atsegintasun betean pozkidatua, zergaitik bere aurreragokoetatik zekien ondo, Gipuzkoatarren leialtadea, pintasuna, eta garboa diradela aiñ gain-gañekoak, nola iñork ere ez dituen berdindu izan gertatu zaiozkaten lanze estura larriko guztietan.\nErrege Jaunaren amodiozko naitasun andi au irakurtean, esan al guztien gañekoa zan, Gipuzkoako Batzar andientsuak artu izan zeban atsegintasuna; eta berpertatik bere mugapeko Erri guztiai adierazo zien, zenbaterañoko kariñoarekin Errege Jaunak maitatzen deban Probinzia au, andizkatzen ere dituelarik bertako jaiotarrak ezin geiagoraño; eta beragaitik lanze estu artan egin bear zala iñoiz ere baino geiago, Franzesa leinbaitlen botarik geren bizileku goixoa garbiro gordetzeko.\nGipuzkoako Probinzia asmo sendo onekin bere prestamenetan ari zala, Duque de Bervich jaunak biraldu zion karta bat, Tolosan zegoen Batzar audientsuari, tronpeta jotzalle batekin, esaten ziolarik, ezen, Gipuzkoako Ekautu jaunak errendatu, eta obediturik aurkeztu zekizkiola denporarik galdu bage beren eskari bidezkoak egitetera, eta izango zirala amodioz entzunak eta ondo begiratuak; zeñari erantzun zion Probinziak bear zan moduan, ukatzen ziolarik garbiro errendatzea eta beraren menpean jartea. Bereala Errege Jaunari, eta D. Diego Alarcongoari eman zien aditzera Gipuzkoak, zer gertatzen zitzaion, nolako buruzpidean arkitzen zan, eta zer ames zituen. Ikusirik Beraren Majestadeak Probinzia onen leialtade pare bagekoa, erantzun zion naitasun andiarekin, ezen, etzedilla aiñ guztiz estutu Franzesaren orduko etorreraz, zeña biurtuko zan bere tokira denpora laburraren epean. Andik egun batzuetara jakin zeban Gipuzkoak, nola Duque de Bervich jauna arkitzen zan Franziara iraulteko asmoan bere martiztiarekin Marques de Silliren kontura kanpoa lagarik; aginde estua berari emanik, ezen, begira zegiola ondo Probinzia oni, eta beraren Fueroak gorde zitzala osotoro akatsik txikarrena ere egin bage. Markes onek, Bervichen esana zuzenkiro egiñik, Franziara joan bearra izan zebanean gaztigatu zion Gipuzkoari lendanaz, nola Probinzia onetatik bere Errira zijoan, eta guztiz asko naiko zebala, baldin beraren banderako soldaduetakorik igeska sakabanatzen bazan, bertako Errietan lekurik ez emateaz; zeñean ifinten zeban bere aldetik eginkizun onetarako kontu artzalle Monsieur Belrieu. Mandatu gozo pozgarritsu au artu bezin prest Gipuzkoako Probinziak bere mugapeko Alkate guztiak jarri zituen kontuan, baldin Franzes soldadu igestaririk joaten bazan beren Errietara, bereal-bereala atzemanik eraman zegiotela Monsieur Belrieu jaunari.\nGuziagoko bage biurtu ziran Franzesak beren tokira etorraldi onetan, iñoiz bezalako ausiabartza eta odol ixurterik egin bage.\nGuda au izan arren labur ta ariña,\nEzagutua dago Franzesaren griña;\nEz du atzo ta egun sartutako miña\nGipuzkoa betiko beretu eziña.


barren.eus - Iñigo Lariz gailendu da Euskal Herriko mendi-eski kronoigoeran\nIñigo Lariz gailendu da Euskal Herriko mendi-eski kronoigoeran\nArgitaratua: 2017-03-07 14:02\nKarolo Bandres memoriala jokatu zen asteburuan Izaban, Euskal Herriko mendi-eskiko bakarkako txapelak jokoan zirela. Iñigo Larizek irabazi zuen proba eta Arkaitz Iruretak egin zuen bigarren. Larizek, gainera, Euskal Herriko mendi-eskiko kronoigoera irabazi zuen.\nAntxon Bandres eta Karolo Imirizalduren omenez egiten den mendiko eski lasterketa da Karolo Bandres Memoriala. Joan den asteburuan jokatu zen Izaba eta Belagua inguruetan, Euskal Herrian jokatzen den mendiko eskiko proba bakarra. Aurten, gainera, Euskal Herriko mendi-eskiko bakarkako txapelketa ere bazen (aurreko asteburuan jokatu zen binakakoa Altitoyarekin batera).\nZapatuan jokatu zen zeharkaldian, barixakuan bota zuen elur berriaren gainean irristatu ahal izan zuten 140 parte hartzaileek, eguraldiak gehiegi lagundu ez arren. Antolatzaileek 17 kilometro eta 1.600 metro inguruko desnibel positiboa zuen ibilbidea prestatu zuten, Belaguako aterpetxea zegoen ingurutik hasi eta Lakartxela (1.979 metro) eta Binbaleta (1.857 metro) mendien magaletan. Iñigo Martinez de Albornoz donostiarra izan zen eskiatzailerik azkarrena. Bost segundoko aldea atera zion junior mailako eskiatzaile Pablo Oderizi eta Nacho Cabal eskiatzaile aragoiarra izan zen hirugarren. Iñigo Lariz ta Arkaitz Irureta elgoibartarrak sailkatu ziren laugarren eta bosgarren postuetan, hurrenez hurren. Euskal Herriko txapelketari dagokionez, Oderiz eta Cabal ez direnez sailkapenerako kontuan hartzen, bigarren postua eskuratu zuen Larizek eta hirugarrena Iruretak.\nEñaut Izagirre eta Iñaki Laskurainek ere hartu zuten parte zapatuko proban. 95. postuan sailkatu zen bata, eta 100. postuan bestea.\n• Lariz jaun eta jabe erlojuaren aurkako proban\nLakorako aurretontorrean, Kortaplanan, amaitzen zen kronoigoera proba jokatu zuten domekan. 70 eskiatzailek parte hartu zuten eta irteeratik hartu zuen aurrea Iñigo Larizek, gainerakoek jarraitu ezin izan zuten erritmo bizia ezarriz. Tontorrera arteko bidea bakarrik egin ostean, hamazortzi minutu eta bost segundoan osatu zuen igoera. Minutu eta bost segundoko aldea atera zion bigarren egin zuen Javier Tirapuri eta ia bi minutukoa hirugarren egin zuen Mikel Navarrori. Arkaitz Irureta 11. postuan sailkatu zen 21:01-ko denborarekin.\n• Konbinatuan lehen eta bigarren\nMemorialeko konbinatuan, zapatuko eta domekako emaitzak batuta, Iñigo Larizek eskuratu zuen lehen postua eta Arkaitz Iruretak bigarrena. Elgoibartarrak, hortaz, protagonista izan dira asteburuan Izaban, baina ez eskien gainean bakarrik. Izan ere, Eñaut Izagirrek Incognita Patagonia espedizioari buruzko hitzaldia eskaini zuen zapatean Izaban, eta aretoa bete zuen.\n• Pierra Mentara bidean\nArkaitz Iruretak, bestalde, alpeetan jokatzen den mendi eskiko proba ezagunenetarikoa den Pierra Menta lasterketan hartuko du parte, Javi Dominguezekin batera, eguaztenetik zapatura bitartean.\nMintxo Astizen honako bideoan ikus daiteke Larizek gainerako parte hartzaileei atera zien aldea:\nIñigo Lariz Euskal Herriko mendi eskiko bikotekako txapeldun Altitoy proban (2017-03-02)\nArkaitz Irureta eta Javi Dominguez nagusi Pyrene Goi Mendi Ibilaldian (2017-02-23)\nEuskal Herriko Mendi Eskiko Binakako Txapelketa irabazi dute Arkaitz Iruretak eta Javi Dominguezek (2016-03-30)


Joko librea hitzaren zentzurik zabalenean. Trackmania Nations Forever-ek ziztu bizian gidatzen uzten dizu zirkuito ikusgarrietan zehar, bai bakarrik eta baita multijoko moduan ere. Nations Forever-ek laster eskeiniko du Estadio ingurunearen “Forever” bertsio berria jokalari batentzat eta zailtasuna areagotuz doazen 65 zirkuito berriekin. Trackmania Nations Forever-ek Nations , bertsio orijinala, baino jokalri gehiago bilduko ditu, multijoko modua, funtzio berrituak eta jokalarien arteko interaktibitateari esker.\nEskura daitekeen azkena\n4 jokalari errondatan\nLehiaketarako arau espezifikoak\nEuskal Encounter 16ko lehiaketan erabiliko dugun jokua http://www.trackmania.com/index.php?lang=es&rub=downloads.-en deskargatu daitekeena da.\nAntolatzaileak araudia abisurik gabe aldatzeko eskubidea gordetzen du, lehiaketako legeak, mapak ala jarrerak eguneratzeko. Gomendagaria da arauak noizean behin berrikustea aldaketen jakinaren gainean egon ahal izateko.\nHonako araudia Euskal Encounter-eko lehiaketa ofizialean erabiliko da.\n2.- Partiden formatoa.\n2.1.- Estandar joko modua.\nErronda moduan arituko diren 4 jokalariek 3 zirkuitotako pack-a jokatuko dute. Lasterketa bakoitza gehienez 40 puntutara izango da eta banaketa honel aizango da: lehenengoa 10 puntu, bigarrena 6 puntu, hirugarrena 4 puntu eta azkena 3 puntu. Hiru zirkuitoak amaitzean puntu gehien lortu dituzten bi jokalariak lehiaketako hurrengo fasera pasako dira.\n2.2.- Hiru zirkuitotako pack-a amaitzean honela ikusiko da zeinek lortu dituen puntu gehien:\nDenera punturik gehien lortu dituena.\nHirugarren lasterketan punturik gehien lortu dituena, adosturik dauden beste jokalariekin konparatuz gero.\nPartida estra, hirugarrengo zirkuitoko sprint-a. Berotze bira bat eta bira bat.\nBi lehen jokalariak lehiaketako hurrengo fasera pasako dira. Lehiaketako brackets fasean, 2 lehenak winners-en eta azkenengo biak losers-en geldituko dira.\nFinala winners-eko finalista biak eta losers-eko finalista biak harturik jokatuko da hiru zirkuitotara. Bi lehen zirkuitoak winners-eko jokalariak hautaturik eta hirugarrena losers-eko jokalariek amankomunean aukeratua.\nWinners-eko partaide bieri 12 eta 10 puntu emango zaie finalera zein postutan iritsi diren arabera . Gauza bera gertatuko da losers-etik datozen finalistekin, finalera zein postutan iritsi diren arabera 6 eta 4 puntu emango zaizkie.\nAzken sailkapenak finaleko hiru zirkuitoak 40 puntutara jokatu eta gero, eta puntuazio hari lehendik bakoitzak zuena gehituta erabakiko dira. Berdinketarik balego, brackets fasean bezala gauzatuko litzateke.\nESWC –ek emandako zirkuitoak erabiliko ditugu, eta ftp://ftp.eswc.com/regulations/2008/preliminaries/files/trackmania/ESWC_TMN_june_july_pack.zip -etik deskargatu ahal dira.\nGamEK Joku lehiaketetarako berezko intraneta da.\nLehiaketa ororen kudeaketa GamEK bidez egingo dugu.\nLehiaketa ostegunean gaueko hamarretan hasiko da.\nQuake 3 2on2


Nola larruzko poltsa tote, hobo, poltsa, poltsa, motxila, zorro -Manufacturer bat egin, belt- B & G Fashions Intl, LTD\nBerriak Nola larruzko poltsa bat egiteko\nNola larruzko poltsa bat egiteko larruzko poltsa bat egitea ez da zaila badirudi ere. Larruzko poltsak edo purses iraunkorrak dira, eta ez agortu bezain azkar beste ehun ez bezala. larruzko poltsa Diseinu hau larruzko txiki bat da poltsan dela bai modan eta erraz egiteko.\n1. Ebaki ehuna hiru atal berdinetan. atalek osatzen aurrealdean, atzera eta flap poltsan. Moztu 2 hazbeteko off atal bat larruzko gisa erabili poltsan'S uhala.\n2. zela uhala moztu atalean ertzak Taper. Ebaki alde batetik 2 hazbeteko 45 graduko angelu. Moztu tapered muturretan forma borobila sartu. Hau flap da. Moztu ezazu orri dadin poltsan laburragoa edo utzi luze-luze, nahi den bezala.\n3. Jarri beste bakoitzean, eskuineko aldeetan gainean pieza aurrean eta atzealdean elkarrekin. Josi 1/4 hazbeteko hem bat pieza inguruan poltsan horiek elkarrekin konektatzeko. orain plazan pouch forma bat daukazu.\n4. Josi flap du atzeko aldera poltsan 2 hazbeteko goitik. Ziurtatu ertzean josi ez da tapered ertzean. Josi 1/4 hazbeteko hem bat flap-ertzean inguruan.\n5. Aurkitu zabalera erdian poltsan eta flap non atxikitzeko izan nahi duzu. Erantsi flap Leku horretara atxikitzeko eta dagokion lekuen aurrealdean poltsan.\n6. Tolestu bi pieza uhal ertzak 1/2 hazbeteko ere. Josi horiek elkarrekin larrua begira, bi pieza gainean. Erantsi poltsa uhala horiek josteko poltsa atzealdean distantziak berdinak at arabera. Moztu pieza horiek dute josi aurretik uhala laburtzeko.\nPost denbora: Abendu-23-2016


Europako Bira Handia Berrikusi\nGaurko Oporretako turistentzako Tour Handi laburrago bat\n"XVII. Eta XVIII. Mendeetako ingeles eleberri gazteek askotan bi edo lau urte igaro dituzte Europan zehar bidaiatzeko. Horien artean, esparru zabalagoak eta hizkuntza, arkitektura, geografia eta kulturari buruz ikasten ari dira Grand Tour izeneko esperientzia", Matt Rosenberg-ek idazten du. bere artikulu bikaina, Europan Grand Tour.\nHiru urteko Grand Tourren ideia oso atsegina iruditzen bazait ere, XXI. Menderako buruzagi nagusia ez da ondo esertzen.\nIzan ere, horrelako esanahiak zabaltzeari dagokionez, esanguratsua galdu duen helburua dela dirudi.\nBeraz, non dago Europan egun hauetan "kontinentea" zapore bat lortzeko? Jarraian, nire gomendio batzuk aurkituko dituzu Europar Batasuneko bi edo hiru aste bisitatzeko gaur egungo bidaiariarentzako.\nJatorrizko Grand Tour Londresen hasi zen eta Pariserako bidea zeharkatu zuen. Hiri handiak bisitatu zituen, non kultura zen. (Turismo hotel handiak aipatu gabe.) Erromara edo Venezia bidaiara iritsiko zen, Florentzia eta Pompeii edo Herculaneo antzinako hiriekin batera. Garraio publikoa, garai hartan zegoen bezala, erabili zen.\nArrazoi gutxi daude gaur egungo jarraibideetatik desbideratzeko. Oporretako denboraldi labur bat baino ez baduzu, erosoagoa izango zara hiru edo lau eguneko hotel bakar batean ostatu egunean zehar mugitzeko. (Bilatu "grand tour" webean eta bisita gidatuak eskainiko dizkizugu egunero hiri handi bat bisitatzen.\nEzin dut imajinatu zer bidaiariek gidaritzapean ateratzen diren horrelako bidaiarik garrantzitsuenak.\nEuropako edozein hirietako edozeinetan nahikoa da bi edo hiru aste osorako igarotzea, horietako edozeinetan, jarduera ugaritan interesa baduzu eta kulturen arteko ezberdintasunak aztertu eta ospatzeko.\nBeraz, New Grand Tour oinarritzen zaharragoak diren esparruetan, eta aldatu bidaia modernoetarako (eta aprobetxatu bidaia-denborarik azkarrena gaur egun). Manteo irekiaren txartela erabiliz, Europa Londresen sartu eta kanpo utziko dugu. Erroman, hegazkinak edo trenak hartuko ditugu hirien artean. (Benetan ez duzu Londres, Paris edo Erromako auto baten zatirik nahi, eta ezin duzu Veneziara ere izan, beraz ez ezazu hemen pentsatu beharrik. Modu onena eztabaidatuko dugu gehitu auto bat Tourra 2. orrialdean).\nIkus dezagun, beraz, aipatutako ibilbidea egiteko agenda bat (loturak planifikazio plangintzarako eta funtsezkoak izateko, eskuragarri badago):\nLondres 3 egun\nParis 3 egun (gehi Alde Zaharrean Versailles)\nVenezia 2 egun\nFlorentzia 2 egun\nErroma 4 egun\nBi aste dira. Kontutan izan ibilbidea ez dagoela Pompeya. Pompeya bisitatu ahal izango duzulako Erromako eguneko bidaia gisa. Luzera moderatua da, bi ordu Napolira eta, ondoren, Circumvesuviana aldiriko trenera 35 minututara Ponpeioraino. Herculaneori ere laburragoa da. ( Pompeiako gida )\nDoitu helmuga eta iraupenak inguruan jolastea. Beharbada Londresera desagerrarazi nahi duzu, Europako gainerako herrialdeetan denbora gehiago emanez. Edo zure bidea egin dezakezu Alemanian zehar, Frantziara bidean Italiara bidean.\nVeneziako eta Erromako beste hiri toskanar bat pentsatu nuen uztailean edo abuztuan bidaiatu behar nuen, Florentziako beti garai hartan turistak izan zituela. Zure aukera.\nEta ez duzu trena hartu behar. Gaur egun Europako aire konpainiek merkea izaten ari dira egun hauetan hirien artean bidaiatzeko. Hegaldi merkeen eta beste garraiobide batzuen inguruko informazioa eskuratzeko, ikusi esteka beheko estekan. Gogoan izan gordetako denbora askotan aireportutik etortzeko. Trenak, normalean, hirien erdigunean jaregin.\nIrakurri gehiago duzu denbora gehiago baduzu edo landa-turismoko ibilaldi batean Grand Carrera joateko asmoa baduzu.\nHiru astetan ditut. Eman niri Grand Tour hedapen aukerak autoarekin edo gabe.\nNon joan zaitezke hiru aste eta hiru eguneko ibilbidea zabaldu nahi baduzu?\nIbilbidetik erraz iristeko beste hiri batzuk (parentesi artean hiriak ez dira ibilbidean zehar, baina 5 orduko trena):\n(Glasgow, Edinburgh Scotland)\nAmsterdam , Herbehereak\nLyon (Elikadura Capital)\nAvignon (in Provence )\nSuitzako hiriak (Basilea errazena, Ginebra , Lucerna , Bern )\n(Salzberg, Viena , Austria)\n(Munich , Alemania)\nPadua (Venezia egun erraza da)\nBolonia (Elikaduraren Hiriburua)\nOrvieto, Lucca, Pistoia eta Toscana eta Umbria eskualdeetan\n( Amalfi kostaldea )\nTop 10 Erromako eguneko bidaiak\nZer egin dezaket autoarekin?\nAuto bat alokatu ahal izango duzu nahi duzun egunen arabera. Paris oso erraza da nabigatzea (orduak ekiditeko), autoa gomendatuko nuke han. Italiako trenak Europako gainerakoak baino merkeagoak dira eta lerroak oso zabala da, beraz, auto bat negozio gutxiago izango da. Hala eta guztiz ere, auto bat eskaintzen dizu landa-txango bat ezin duzula beti trena iritsi, Chianti ardo herrialdean geldialdi bat bezala.\nBeste aukera batzuk Grand Tour zehar\nHotelak sarritan eskaintzen dizkizuten enpresekin bisita gidatuak eskaintzen ditu.\nParisen Loirako gaztelu batzuk bisitatu ditzakezu edo ardo-dastatzea Champagne-en eskualdean . Erroman, Villa d'este , Pompeia edo Adriano Villa bisitatu dezakezu. Begiratu zure hoteleko mahaian.\nEuropa ekialdeko argazkietan\nEskandinaviako gertakari bizkorrak\nEuropako bisita gidatu onenak\nIkusi Europan Small Small Walkable Cities\n7 eskandinavia bisitatzeko arrazoiak\nIrailean Europara bidaiatzeko gida\nOklahoma Cityko White Water Bay\nSuediako bainuetxe onenak\nUra Wizz Massachusettseko Ura Park ezagunena da\nHaunted Attractions Onena\n48 Ordutegiak Amsterdamen: Top Attractions\nThe 8 Best Yoga Hotelak eta Resorts 2018\n5 Aireko Adventures Puerto Rico probatzeko\nPoloniako jaiak eta ospakizunak Urtean zehar\nWashington, DC (2017 Denboraldia) Antzoki Nazionala\nThe 2018an Emakume helduen erosketarako 7 Gehigarririk Bainugabeak\nLondres, Erresuma Batua eta Parisen Bordelera airez, trenez, autoz eta autobusez\nOklahoma Natural Gas (ONG) Rebate Program\nNola bidaiatu Trip Hawaii-era\nGorde dirua zifra free erosketak Missouri-n\n© 2021 eu.traasgpu.com


Estatuko Gobernuak Nafarroako bidesariak bermatu ditu - Ekonomiaren KZ\nEstatuko Gobernuak Nafarroako bidesariak bermatu ditu\nEstatuko Gobernuak Nafarroan ibilgailu astunentzako bidesariak ezartzea bermatzen du. Raquel Sánchez Garraio, Mugikortasun eta Hiri Agenda ministroak Senatuan adierazi duenez, Foru Gobernuak datorren urtetik aurrera kamioientzako kanona erkidegoko bide nagusietan ezartzeko proposamena ekimen “interesgarria, egokia, beharrezkoa eta ausarta” da. Sánchezek azpimarratu du Gobernu zentralak “errespetatu” egiten dituela Foru Erkidegoak arlo horretan dituen eskumenak, eta, beraz, ez duela bidesariak martxan jartzea eragozteko asmorik.\nHorrela erantzun dio ministroak Ruth Goñi senatari nafarraren galdera bati, Nafarroako eta Estatuko gobernuek gai honetan izan duten jarrera kontraesankorra dela iritzita. “Chivitek hiru urte daramatza Sánchezen Gobernuak egiten duen guztia kopiatzen, eta orain justu horretan kontrakoa egitea erabaki du”, argudiatu du senatariak, eta deitoratu du Nafarroan ez dela “adostasunik” lortu eragile sozialekin eta ministroak Senatuan eskatu duen sektorearekin berarekin.\nTesi horri kontra egin dio Garraioen titularrak, eta nabarmendu du Espainiako Gobernuak egindako Mugikortasun Jasangarriaren Legeak berak “errepide-sarea jasangarri bihurtzearen” alde egiten duela berariaz. “Oker zaude foroaz. Guk, beste era batera izan daitekeenez, Nafarroako Gobernuak arlo horretan dituen eskumenak errespetatzen ditugu “, azpimarratu du Raquel Sánchezek, eta errepide-sarearen” iraunkortasuna “modu” justuan “bermatuko duten finantzaketa-formulak bilatzeko beharra azpimarratu du.\n“Inplikatutako eragile guztiekin hitz egitearen aldekoak gara. Administrazioekin eta, jakina, sektorearekin. Interesgarriena eta egokiena errepide-sarearen modernizazioa eta digitalizazioa bermatuko duen finantzaketa nola posible egiten dugun aztertzea da “, adierazi du ministroak, eta eztabaida horri” leialtasunez eta gardentasunez “aurre egiteko konpromisoa hartu zuen.\nSánchezek gogorarazi du errepideak aurrekontuen kontura finantzatzen direla, eta, beraz, ulertzen duela Foru Gobernuak, “Bere eskumenak erabiliz”, eredu horren alde egin izana. Erabaki hori “interesgarria, egokia, gutxienez beharrezkoa eta ausarta” dela azpimarratu zuen.\nKANONARI BURUZKO KRITIKAK\nRuth Goñi senatariak zalantzan jarri du bidesari berri hori, Foru Parlamentua izapidetzen ari den eta bide batzuetan urte honen amaieran indarrean sar litekeen lege batean jasoa, eta “adostasunik gabe” eta sektorearen irizpidearen aurka hartu dela ziurtatu du.\n“Errepideek inbertsioak eskatzen dituzte, baina inbertsio horiek gure zergekin ordaintzen ditugu”, esan du senatari nafarrak, eta kritikatu egin du bidesariekin batera “txosna berri bat” egotea, Nafarbide enpresa publikoari erreferentzia eginez.\n← Sariak banatu dituzte Inizia Araba 2022an\nElektrizitatea % 6,11 jaitsi da ostegun honetan, 173,29 euroraino MWh-ko →\nCEOek lan presentzialera itzultzearen alde egiten du\nAzaroan ibilgailuen % 6 fabrikatzeari utzi zitzaion Estatuan


Zaintzen naiz - coronavirus - navarra.es\nZaintzen naiz - coronavirus\nCOVIDaren TRANSMISIOA PREBENITZEKO GOMENDIOAK\nBanner Radar COVID\nDESKARGATU RADAR COVID APLIKAZIOA\nETA LAGUNDU BIRUSAREN HEDAPENA GELDIARAZTEN\nRecomendaciones generales protección\nKUTSAZEA MURRIZTEKO OINARRIZKO ARAUAK\nGorde 1,5 metroko distantzia fisikoa besteekin.\nErabili maskara, sudurra, ahoa eta kokotsa estaliz.\nGarbitu eskuak sarri.\nLehenetsi aire libreko ekintzak eta barruan mantendu distantzia eta aireztatu.\nAhal den neurrian gutxitu kontaktuak.\nEz izan harremanik besteekin COVIDarekin bateragarriak diren sintomak badituzu, PCR proba baten emaitzaren zain bazaude edo bakartuta edo berrogeialdian bazaude. Eta, ahal den neurrian, kontaktuak murriztu.\nRecomendaciones específicas reuniones y encuentros con familiares y amigos\nSENITARTEKO EDO LAGUNEN ARTEKO BILERAK EGITEN BADITUZU\nKontuan izan zenbat pertsona elkar daitezkeen, elkarrekin bizi ez diren pertsonen artean 1,5 metroko distantzia gordetzeko. Gogoratu gehienez ere 6 pertsonen arteko bilerak daudela baimenduta.\nAukeratu aire zabaleko tokiak edo etengabe aireztatuta daudenak. Ireki leiho eta ateak.\nAgurtzean, saihestu aurrez aurre egotea, eta ez eman musu eta besarkadarik.\nErabili maskara, eta kontsumitu bihartean baino ez kendu. Gorde paperezko edo oihalezko poltsa batean.\nMahaia pertsona bakar batek jartzea, eta betiere eskuak garbitu ondoren.\nEz partekatu edalontziak, mahai-tresnak, entsalada-ontziak, ur-pitxarra, etab.\nJakiak eta edariak bakarka zerbitzatu.\nPertsona bakar bat arduratzea mahaia biltzeaz, maskara jantzita.\nDeskargatu kartela gomendio guztiekin (PDF, 199 KB)\nRecomendaciones específicas Protección\nTABERNA ETA JATETXEETARA BAZOAZ\nEz zaitez joan COVID-19aren sintomak badituzu, probaren emaitzaren zain bazaude edo isolamenduan edo berrogeialdian egonez gero.\nSartu baino lehen, garbitu eskuak ura eta xaboiarekin edo gel hidroalkoholdunarekin.\nAukeratu, ahal izanez gero, terrazak edo aire zabalean dauden lekuak, eta kerik gabeak. Lekua itxia bada, aireztatze ona izan dezala.\nItxaron behar bada, gutxienez 1,5 metroko distantzia mantendu.\nErabili maskara, eta kontsumitu bitartean baino ez kendu. Gorde paperezko edo oihalezko poltsa batean.\nJoan zaitez gehienez 4 pertsonako taldeetan.\nGutxienez 1,5 metroko tartea mantendu elkarrekin bizi ez zaretenon artean eta ez elkartu mahaiak, 2 metroko distantziara jarrita egongo dira-eta.\nEz erre eta ez bapeatu, ez baduzu segurtasun distantzia gordetzen.\nEz jan plater beretik, eta ez partekatu edalontziak.\nⓘ Gogoan izan alkohola edateak nork bere burua kontrolatzeko gaitasuna murriz dezakeela.\nEz joan COVID-19aren sintomak badituzu, probaren emaitzaren zain bazaude edo isolatuta edo berrogeialdian egonez gero.\nSartu baino lehen, garbitu eskuak ura eta xaboiarekin edo gel hidroalkoholikoarekin.\nMaskara beti jantzita eduki.\nGutxienez 1,5 metroko segurtasun-tartea mantendu.\nKomeni da erosketa banaka egitea.\nSaia zaitez puntako orduetan ez joaten, bereziki 18:00etatik 20:00etara bitartean eta asteburuan.\nSaihestu merkataritza-zentroetako espazio komunak eta ez erabili jolasleku edo aisialdirako toki gisa.\nNI TXERTATUKO NAIZ\nNafarroa COVID-19aren aurkako txertaketa egiten hasi da, eta elkarren segidako bi fasetan garatuko da. Lehen fasean, honako hauek txertatuko dira: adinekoen eta desgaitasuna duten pertsonen egoitzetako egoiliarrak eta profesionalak, osasun-langileak eta langile soziosanitarioak eta, azkenik, mendekotasun handikotzat jotzen diren pertsonak eta haien zaintzaileak.\nMartxotik aurrera, lehentasunezko lau talde horiek estali ondoren, txertaketa-kanpainaren bigarren fasean, biztanleriarengana iritsiko da, beste behin etapa progresibo ezberdinetan sailkatua, arrisku-talde eta -mailen arabera.\n- COVID-19aren aurrean Nafarroako txertaketa-prozesuari buruzko galderak eta erantzunak (2020ko abenduaren 23an eguneratua).\n- Hona hemen www.vacunacovid.gob.es webgunea. Bertan, txertaketa-estrategiari buruzko informazio ofizial eta eguneratua aurkituko duzu.